EBAZPENA, 2021eko abuztuaren 3koa, Osalan-Laneko Segurtasun eta Osasunerako Euskal Erakundeko zuzendari nagusiarena, zeinaren bidez iragartzen baita Lan-eremuan Nahasmendu Muskuloeskeletikoak Prebenitzeko Jardunbide Egokien Sarirako 2021eko deialdia. - Osalan - Argitalpenak | Osalan\nEBAZPENA, 2021eko abuztuaren 3koa, Osalan-Laneko Segurtasun eta Osasunerako Euskal Erakundeko zuzendari nagusiarena, zeinaren bidez iragartzen baita Lan-eremuan Nahasmendu Muskuloeskeletikoak Prebenitzeko Jardunbide Egokien Sarirako 2021eko deialdia.\nAzpigaia: Lana eta enplegua; Instituzional; Sailak\n2. artikulua Sariaren ezaugarriak.\n3. artikulua Erakundeak.\n4. artikulua Erakunde onuradunen baldintzak.\n5. artikulua Eskabideak aurkezteko epea.\n6. artikulua Eskabideak formalizatzea eta aurkeztea.\n7. artikulua Eskabideak zuzentzea.\n8. artikulua Jarduerak.\n9. artikulua Balorazio-batzordea.\n10. artikulua Balorazio-irizpideak.\n11. artikulua Balorazioa eta adjudikazio-proposamena.\n12. artikulua Esleipenaren ebazpena.\n13. artikulua Adjudikazio-ebazpena aldatzea.\n14. artikulua Ez-betetzeak eta erantzukizunak.\n15. artikulua Erakunde onuradunen betebeharrak eta eskubideak.\n16. artikulua Datuen tratamendua.\nLaneko Arriskuen Prebentzioari buruzko azaroaren 8ko 31/1995 Legeak 5. artikuluko 3. paragrafoan xedatzen duenez, administrazio publikoek jarduerak sustatuko dituzte, laneko segurtasun- eta osasun-baldintzak hobetzeko eta laneko arriskuak murrizteko, babes-eredu berriak ikertu eta gehitzeko, eta prebentzio-egitura eraginkorrak sustatzeko. Horretarako, programa bereziak ezarri ahal izango dituzte. Programa horiek erregelamendu bidez zehazten diren pizgarriak emanez bideratu ahal izango dira, eta bereziki enpresa txiki eta ertainei zuzenduta egongo dira.\nEra berean, Laneko Segurtasun eta Osasunerako Euskal Estrategiak, zeina erakundearen kudeaketa-planak garatuz gauzatzen baita, aurreikusten du enpresa-kudeaketan txertatutako prebentzio-kultura unibertsala pixkanaka barneratzea lan-merkatuko egungo eta etorkizuneko osagai guztien artean, bai eta ezagutzaren sorrera eta metaketa sustatzea eta kudeatzea ere, prebentzio-sistemak, -teknikak eta -tresnak aplikatzean eragileentzat erabilgarria izan dadin. Horretarako, enpresa-kudeaketaren arloan prebentzio-kultura sustatuko da, ebazpen honetan bildutako saria emanez, hau da, Lan-eremuan Nahasmendu Muskuloeskeletikoak Prebenitzeko Jardunbide Egokien Saria.\nHorregatik guztiagatik, Osalan-Laneko Segurtasun eta Osasunerako Euskal Erakundeari dagozkion eskumenen esparruan, Lan-eremuan Nahasmendu Muskuloeskeletikoak Prebenitzeko Jardunbide Egokien Sariaren 2021eko deialdia egin eta arautu behar da; beraz, hau\nEbazpen honen xedea da Osalan-Laneko Segurtasun eta Osasunerako Euskal Erakundeak lan-eremuan nahasmendu muskuloeskeletikoak prebenitzeko jardunbide egokiei 2021ean emango dien sariaren deialdia egitea eta saria arautzea.\nSariak bi kategoria izango ditu. Beraz, 50 langile baino gutxiago dituzten enpresak enpresa txikien kategorian lehiatuko dira, eta 50 langile edo gehiago dituzten enpresak, berriz, enpresa handien kategorian.\nSaria diploma bat eta plaka edo oroigarri bat izango dira; ez da sari ekonomikorik izango.\nEuskal Autonomia Erkidegoan dauden enpresek edo erakundeek jaso ahal izango dute saria, baldin eta Euskal Autonomia Erkidegoko lantokietan nahasmendu muskuloeskeletikoak prebenitzeko jarduerak egin badituzte.\nLaneko arriskuen prebentzioaren arloan arau-hauste astuna edo oso astuna egiteagatik zigorrik ez izatea.\nSexu-diskriminazioagatik zehapen administratibo edo penalen bat duten enpresek ere ezin izango dute parte hartu sarian, ezta Emakumeen eta Gizonen Berdintasunerako otsailaren 18ko 4/2005 Legearen indarrez debeku hori ezarrita daukatenek ere.\nEnpresa eta erakunde eskatzaileek Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuaren 50.4, 50.5 eta 50.6 artikuluetan ezarritakoa ere bete beharko dute.\nEskabideak aurkezteko epea hilabetekoa izango da, ebazpen honek ondorioak dituenetik aurrera, hau da, Euskal Herriko Aldizkari Ofizialean argitaratu eta hurrengo egunetik aurrera.\nHonako helbide honetan daude eskuragai izapideak egiteko jarraibideei buruzko administrazio-prozeduraren informazio-fitxa, erantzukizunpeko adierazpenak eta ereduak, bai eta eskabidearen formularioa ere:\nEskabidea aurkeztu ondorengo izapideak (sarbidea, izapidea eta jarraipena) «Nire karpeta» atalaren bidez egingo dira, Euskal Autonomia Erkidegoko Administrazio Publikoaren egoitza elektronikoan:\nEskabidea elektronikoki izapidetu ahalko da, ordezkariaren bidez. Horretarako, ordezkaritza Euskal Autonomia Erkidegoko Administrazio Publikoaren Ahalordeen Erregistro Elektronikoan inskribatu ahal izango da, honako helbide honetan:\nEuskal Autonomia Erkidegoko Administrazio Publikoaren egoitza elektronikoan identifikaziorako eta sinadura elektronikorako onartzen diren bitartekoak honako helbide honetan daude eskuragarri:\nIzapidetze elektronikoa hemen dago araututa: 21/2012 Dekretua, otsailaren 21ekoa, Administrazio Elektronikoarena; eta 2006ko otsailaren 9ko Ebazpena, Informatika eta Telekomunikazio zuzendariarena, e-administraziorako plataforma teknologikoa Platea onartzen duena. Eskabidea, eransten zaion dokumentazioarekin batera, Euskal Autonomia Erkidegoko hizkuntza koofizialetako edozeinetan aurkez daiteke. Halaber, prozedura guztian zehar, erakunde eskatzaileak aukeratu duen hizkuntza erabiliko da, Euskararen Erabilera Normalizatzeko azaroaren 24ko 10/1982 Oinarrizko Legearen 5.2.a) eta 6.1 artikuluetan xedatutako moduan.\nFormulario elektroniko normalizatuko eskabideak aukera hau ematen du: laguntza eskatzen duten erakundeek berariaz baimena ematea organo kudeatzaileari nortasun-agiri nazionalaren datuak edo identifikazio fiskaleko zenbakiari buruzkoak eta erregistro ofizialetako datuak eskura edo egiazta ditzan, laguntzak kudeatzeko ondorioetarako bakarrik, hargatik eragotzi gabe administrazio publikoak datuok egiaztatzeko, kontrolatzeko eta ikuskatzeko duen ahalmena. Hala ere, erakunde eskatzaileak berariaz uka dezake baimen hori, eta, halakorik egiten baldin badu, dagozkion ziurtagiriak aurkeztu beharko ditu. Baimena isilbidez emantzat joko da, baimen hori berariaz ukatzen ez bada.\nLaguntza-eskabidea aurkezten duelarik, eskatzaileak berariazko baimena emango du Osalan-Laneko Segurtasun eta Osasunerako Euskal Erakundeak zuzenean eskura dezan, ziurtagiri telematikoen bidez, azaroaren 17ko 38/2003 Legearen Erregelamenduaren 18. eta 19. artikuluetan jasotako inguruabarren egiaztapena (uztailaren 21eko 887/2006 Errege Dekretuaren bidez onartu zen erregelamendu hori). Kasu horretan, eskatzaileak ez ditu ziurtagiri horiek aurkeztu beharko. Hala ere, eskatzaileak berariaz uka dezake baimen hori, eta, hala eginez gero, dagozkion ziurtagiriak aurkeztu beharko ditu, aipatutako erregelamenduaren artikulu jakin horietan aurreikusitako baldintzetan.\nEuskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuak 50.6 artikuluan ezarritakoa aplikatuz, betebehar hauek egiaztatuko dira, eskabideari erantsitako erantzukizunpeko adierazpen baten bidez:\nLaneko arriskuen prebentzioaren arloan arau-hauste astuna edo oso astuna egiteagatik zigorrik ezarrita ez izatea.\nAdministrazio-zehapenik edo zehapen penalik ez izatea sexuan oinarritutako diskriminazioa egiteagatik, eta ez izatea zehapenik Emakumeen eta Gizonen Berdintasunerako otsailaren 18ko 4/2005 Legearen arabera.\nItzulketa- edo zehapen-prozedura guztiak amaituta izatea.\nIndarrean dagoen araudian ezarritako betekizunak betetzea.\nErakunde eskatzaileak prebentzioa antolatzeko modalitate bat hartu du, Prebentzio Zerbitzuen Araudia onartzen duen urtarrilaren 17ko 39/1997 Errege Dekretuak 10. artikuluan jasotakoaren arabera, eta laneko arriskuen ebaluazioa, prebentzio-plana, eta prebentzio-plangintza egin ditu.\nLegez nahitaezkoak diren langileen ordezkariak izendatu ditu, eta Laneko Arriskuen Prebentzioari buruzko 31/1995 Legearen 33. eta 34. artikuluetan jasotakoaren arabera jakinarazi eta kontsultatu zaizkie ebazpen honetan balioesten diren jarduerak.\nEz du bere prebentzio-sistema ikuskatu beharrik, edo, halakorik izanez gero, Prebentzio Sistemaren auditoretza egin du, urtarrilaren 17ko 39/1997 Errege Dekretuaren 29. artikuluan xedatutakoaren arabera.\nEgiazkoak eta osoak dira eskabide honetako datu guztiak, baita aurkeztutako dokumentu guztiak ere; hala, dagokion erantzukizuna bere gain hartzen du (Administrazio Publikoen Administrazio Prozedura Erkidearen urriaren 1eko 39/2015 Legearen 28.7 artikulua).\nEskabidearekin batera, honako dokumentazio hau erantsi beharko da:\nErakunde eskatzaileak legez eratuta egon beharko du, eta erakundearen legezko ordezkariak ordezkaritza-ahal nahikoa justifikatu beharko du, agiri hauek erantsita:\nErakundearen fundazio-eskrituren eta estatutuen kopia eskaneatua edo, bestela, erregistro-ziurtagiri ofiziala, legez eratuta edo dagokion erregistroan inskribatuta dagoela egiaztatzeko.\nOrdezkaritza-ahal nahikoa egiaztatzeko notario bidez legitimatutako izenpea duen dokumentu publiko edo pribatuaren kopia eskaneatua. Erakundearen ziurtagiri elektroniko batekin identifikatzen bada, ez da beharrezkoa egiaztatzea ordezkaritza-ahal nahikoa duela izapideak ziurtagiriaren titular den erakundearen izenean egiteko.\nAurkeztutako jardueraren deskribapena (gehienez 30 orrialde DIN A-4 formatuan, lerroarte sinplearekin eta 11 letra-tamainarekin), honako puntu hauek garatzen dituena:\nEkintzaren laburpena (gehienez 250 hitz).\nNori zuzentzen zaion.\nEmaitzak eta horien bilakaera.\nAbalak eta erreferentziak, hala badagokio.\nKomeni da deskribapen horrekin batera prentsa-artikuluak, argitalpenak, argazkiak, material grafikoak, liburuxkak edo interesgarriak izan daitezkeen antzeko materialak aurkeztea.\nAdministrazio Publikoen Administrazio Prozedura Erkidearen urriaren 1eko 39/2015 Legearen 68.1 eta 21.1 artikuluetan ezarritakoari jarraituz, aurkeztu beharreko eskabideek eta dokumentuek ez badituzte betetzen deialdi honetan ezarritako baldintzak, edo haien edukia ez bada nahikoa, 10 eguneko epean gabezia hori zuzentzeko edo eskatutako dokumentuak aurkezteko eskatuko zaio erakunde eskatzaileari, eta horrela egin ezean eskabideari uko egin diola ulertuko dela adieraziko zaio, betiere Administrazioak berariazko ebazpena eman eta jakinarazi ondoren.\nAkatsak zuzentzeko jakinarazpena elektronikoki egingo da. Jakinarazpenak «Nire karpeta» atalean kontsultatu daitezke (https://www.euskadi.eus/nirekarpeta), Euskal Autonomia Erkidegoko Administrazio Publikoaren egoitza elektronikoan (https://www.euskadi.eus/egoitza). Jakinarazpen hori egindakotzat joko da, interesdunak jaso izana elektronikoki izenpetzen duenean. Jakinarazpena bidali eta hamar eguneko epean interesdunak ez badu edukia eskuratu, ukatu egin duela ulertuko da, eta izapidea egindakotzat joko da eta prozedurak aurrera jarraituko du, non eta ez den egiaztatzen, ofizioz edo erakunde hartzaileak eskatuta, teknikoki edo materialki ezin izan dela jakinarazpen horren edukian sartu.\n2019ko urtarrilaren 1etik ebazpen honetako eskabideak aurkezteko epea amaitzen den arte nahasmendu muskuloeskeletikoak prebenitzeko egindako laneko segurtasun- eta osasun-arloko jarduera guztiak hartuko dira kontuan, baldin eta zereginarekin, ingurunearekin, langilearekin eta antolakundeekin lotutako nahasmendu muskuloeskeletikoak prebenitzeko ekintza garrantzitsuak badira, hala nola:\nArriskuen ebaluazioan, prebentzio-plangintzan eta osasunaren zaintzan langileen aniztasuna kontuan hartzea.\nLanpostuen, prozesuen eta lan-prozeduren diseinuan laneko arriskuen prebentzioko irizpide teknikoak integratzea.\nLanpostuak, erremintak eta lan-ekipamenduak egokitzea, nahasmendu muskuloeskeletikoak eragiten dituzten arrisku-faktoreekiko esposizioa murrizteko.\nZereginak antolatzea, jarrera desegokiak, mugimendu errepikakorrak, kargak eskuz manipulatzea, bipedestazio eta sedestazio luzeak edo nahasmendu muskuloeskeletikoak izateko probabilitateari lotutako beste arrisku batzuk ezabatzeko edo murrizteko.\nLan-karga baloratu eta aztertzea, nahasmendu muskuloeskeletikoak eragiten dituzten arrisku-faktoreekiko esposizioa murrizteko. Kontuan hartuko dira hobekuntza-ekintza hauek: oinplanoko banaketa, materialen ibilbidea, biltegiratze-teknikak, etab.\nKomunikazio- eta informazio-sistema eraginkorrak garatzea, langileek aktiboki parte har dezaten, nahasmendu muskuloeskeletikoak eragiten dituzten arrisku-faktoreekiko esposizioa murrizteko.\nEnpresetan prebentzio-kultura ezartzea, enpresaren eta langileen inplikazioa eragiteko eta nahasmendu muskuloeskeletikoak eragiten dituzten arrisku-faktoreekiko esposizioa murrizten laguntzeko.\nLaneko osasuna sustatzeko jarduerak eta ekintzak, baldin eta lokomozio-aparatuaren osasuna hobetzeko eta prebentzio-maila handitzeko egiten badira.\nBalorazio-batzorde bat eratzen da, kide anitzeko organo gisa, zeina saria emateko proposamena egiteaz arduratuko baita. Proposamen hori Osalan-Laneko Segurtasun eta Osasunerako Euskal Erakundeko zuzendari nagusiari igorriko zaio.\nHonako hauek izango dira balorazio-batzordeko kide:\nOsalan-Laneko Segurtasun eta Osasunerako Euskal Erakundeko zuzendariorde teknikoa.\nOsalan-Laneko Segurtasun eta Osasunerako Euskal Erakundeko Plangintzako zuzendariordea.\nOsalan-Laneko Segurtasun eta Osasunerako Euskal Erakundeko Laneko Osasunaren Unitateko arduraduna.\nOsalan-Laneko Segurtasun eta Osasunerako Euskal Erakundeko Zerbitzu Arloko arduradunetako bat.\nOsalan-Laneko Segurtasun eta Osasunerako Euskal Erakundeko Arlo Juridikoaren arduraduna.\nBatzordebururik ez badago, hura kanpoan edo gaixorik baldin badago, edo legezko beste arrazoiren bat gertatzen bada, maila, antzinatasun eta adin handieneko batzordekideak ordeztuko du batzordeburua, betiere, hurrenkera horretan, bat etorriz Sektore Publikoaren Araubide Juridikoaren urriaren 1eko 40/2015 Legearen 19. artikuluan xedatutakoarekin.\nSektore Publikoaren Araubide Juridikoaren urriaren 1eko 40/2015 Legearen 16. artikuluan xedatutakoarekin bat etorriz, batzordekideetako bat izango da balorazio-batzordeko idazkaria. Idazkaria ez badago, kanpoan bada edo gaixorik baldin badago, beste batzordekide batek hartuko du haren lekua aldi baterako.\nSariak emateko proposatzen diren jarduerak baloratzeko irizpideak honako hauek izango dira:\nBerrikuntza-maila: gehienez 10 puntu.\nEkintzaren jasangarritasuna: gehienez 10 puntu.\nBeste enpresa batzuetara eramateko gaitasuna: gehienez 10 puntu.\nInpaktua eta iraunkortasuna: gehienez 10 puntu.\nEkintza enpresaren jardueretan eta mailetan integratzea: gehienez 15 puntu.\nLangileen parte-hartzea: gehienez 10 puntu.\nEkintzak argi azaltzea: gehienez 10 puntu.\nEkintzak osasun kolektiboaren emaitzak hobetzeko duen eraginkortasuna: gehienez 10 puntu.\nLangileen aniztasuna kontuan hartzea, nahasmendu muskuloeskeletikoak prebenitzeko: gehienez 15 puntu.\nOsalan-Laneko Segurtasun eta Osasunerako Euskal Erakundeko Zuzendariordetza Teknikoari egokituko zaio, instrukzio-organoa den aldetik, aurkeztu diren eskabideak aztertzea eta deialdi honetako eskakizun espezifikoak betetzen direnetz egiaztatzea.\nEbazpen honetan ezarritako aldez aurreko administrazio-baldintzak betetzen dituzten eskabide guztiak baloratuko ditu 9. artikuluan zehaztutako balorazio-batzordeak, 10. artikuluan ezarritako irizpideen arabera.\nEskabideak ebaluatzeko prozesuan zehar, balorazio-batzordeak, egoki baderitzo, egoki iritzitako dokumentazio osagarria eskatu ahal izango die erakunde eskatzaileei, bai eta sarirako proposatutako ekintzak lantokietan ezarri direla egiaztatzeko ere.\nSaria eman gabe utzi ahal izango da kategoria bakoitzean, baldin eta aurkeztutako proposamenetako batek ere ez badu 50 puntu lortzen. Era berean, eskabideen kalitatea ikusita, kategoria bakoitzeko 2 accesit eman ahal izango dira.\nBalorazio-batzordeak eskabideen zerrenda bat ezarriko du, lortutako puntuazioan oinarrituta, eta saria esleitzeko proposamen arrazoitua helaraziko dio Osalan-Laneko Segurtasun eta Osasunerako Euskal Erakundeko zuzendari nagusiari, bi kategorietan puntuazio handiena lortu duten eskaerei eta accesitei dagokienez.\nOsalan-Laneko Segurtasun eta Osasunerako Euskal Erakundeko zuzendari nagusiak bi kategorietan esleituko ditu saria eta accesitak, ebazpen bidez. Ebazpen horretan, erabaki daiteke saria eman gabe uztea, edozein kategoriatan.\nEbazpen hori eta haren aldaketak alderdi interesdunei jakinaraziko zaizkie, eta Euskal Herriko Agintaritzaren Aldizkarian argitaratuko dira gero. Era berean, Osalan-Laneko Segurtasun eta Osasunerako Euskal Erakundearen web-orrian iragarriko dira. Jakinarazpenak bitarteko elektronikoen bidez egingo dira, Administrazio Elektronikoari buruzko otsailaren 21eko 21/2012 Dekretuak 30. artikuluan xedatutakoaren arabera.\nEbazpen honen babespean aurkeztutako eskabideei buruzko ebazpena emateko eta jakinarazteko gehieneko epea hiru hilabetekoa izango da, ebazpenak ondorioak dituenetik aurrera. Epe horretan ez bada berariazko ebazpenik eman eta jakinarazi, ezetsitzat har daitezke eskabideak, Administrazio Publikoen Administrazio Prozedura Erkidearen urriaren 1eko 39/2015 Legearen 25. artikuluan ezarritakoaren ondorioetarako, hargatik eragotzi gabe Administrazioak berariazko ebazpena eman beharra.\nAdjudikazio-ebazpenaren jakinarazpenak amaiera ematen dio administrazio-bideari, eta, ebazpen horren aurka, aukerako berraztertze-errekurtsoa aurkez dakioke Osalan-Laneko Segurtasun eta Osasunerako Euskal Erakundeko zuzendari nagusiari, hilabeteko epean, jakinarazi eta hurrengo egunetik aurrera, Administrazio Publikoen Administrazio Prozedura Erkidearen urriaren 1eko 39/2015 Legearen 112. artikuluan eta hurrengoetan xedatutakoari jarraikiz; bestela, zuzenean administrazioarekiko auzi-errekurtsoa aurkez daiteke Euskal Autonomia Erkidegoko Justizia Auzitegi Nagusiko Administrazioarekiko Auzietarako Salan, bi hilabeteko epean, ebazpena berariaz jakinarazi eta hurrengo egunetik aurrera, Administrazioarekiko Auzien Jurisdikzioa arautzen duen uztailaren 13ko 29/1998 Legearen 8.3 eta 46.1 artikuluetan ezarritakoari jarraikiz. Berariazko ebazpenik ez badago, errekurtsoa jartzeko epea sei hilabetekoa izango da, ustezko egintza gertatu eta hurrengo egunetik zenbatzen hasita, aurreko paragrafoan ezarritakoaren arabera.\nJakinarazpen elektronikoak «Nire karpeta» atalaren bidez egingo dira, Euskal Autonomia Erkidegoko Administrazio Publikoaren egoitza elektronikoan: https://www.euskadi.eus/nirekarpeta.\nDeialdi honetan eta aplikatu behar diren xedapen orokorretan ezarritako edozein betebehar betetzen ez bada, Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuan eta, hala badagokio, abenduaren 17ko 698/1991 Dekretuan xedatutakoa aplikatuko da (dekretu horrek ezarri zuen Euskal Autonomia Erkidegoaren Aurrekontu Orokorren kontura ematen diren dirulaguntzen bermeei eta horiek itzultzeari buruzko erregimen orokorra; halaber, horiek kudeatzen parte hartzen duten entitate laguntzaileek bete beharreko baldintzak, erregimena eta betebeharrak finkatu zituen).\nSariaren edo accesitaren erakunde onuraduna Dirulaguntzei buruzko azaroaren 17ko 38/2003 Lege Orokorrak 37. artikuluan ezarritako egoeraren batean egonez gero, edo Euskal Autonomia Erkidegoko Ogasun Nagusiaren Antolarauei buruzko Legearen testu bateginak 53.1 artikuluan ezarritako kasuetako batean, edo Dirulaguntzei buruzko Erregelamendu Orokorra onartzen duen uztailaren 21eko 887/2006 Errege Dekretuak 91., 92. eta 93. artikuluetan ezarritako kasuren batean, edo ebazpen honetan eta aplika daitezkeen gainerako arauetan nahiz emakida-ebazpenean ezarritako arauak bete ezean, Osalan-Laneko Segurtasun eta Osasunerako Euskal Erakundeko zuzendari nagusiak ebazpen bat emango du, eta, horren bidez, dagozkion sariak eta accesitak baliogabetuko ditu.\nAzaroaren 17ko 38/2003 Legearen 14. artikuluan jasotako betebeharrak eta deialdi honetan zehaztutakoak bete beharko dituzte erakunde onuradunek.\nErakunde onuradunek bete egin beharko dituzte Dirulaguntzei buruzko Lege Orokorraren 14. eta 16. artikuluetan ezarritako betebeharrak, eta Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 51. artikuluko 1. apartatuan jasotakoak.\nEbazpen honek arautzen duen sariaren dibulgazio-testuinguruan sortutako argitalpen, liburuxka, dokumentu eta euskarri informatiko guztietan, hauek beteko dira: Eusko Jaurlaritzaren erakunde-nortasunaren eskuliburua arautzen duen abuztuaren 31ko 318/1999 Dekretua eta Lehendakaritzako idazkari nagusiaren 2013ko uztailaren 2ko Ebazpena, zeinaren bidez azken aldaketak sartzen baitira Eusko Jaurlaritzaren erakunde-nortasunaren eskuliburuan (2013ko uztailaren 31ko EHAA, 145. zk.).\nErakunde onuradunek, hala badagokio, Osalan-Laneko Segurtasun eta Osasunerako Euskal Erakundeari erraztasunak emango dizkiote, egindako jarduerak ikuska ditzan.\nErakunde sarituak sariaren eta/edo accesitaren publizitatea egin ahal izango du idazpuruetan, iragarkietan eta memorietan, saria zein urtetan jaso zuen zehaztuta, bai eta edozein komunikabidetan berria argitaratu edo zabaldu ere.\nEskabidean agertzen diren datu pertsonalak tratatu egingo dira, eta tratamendu-jarduera honi erantsiko zaizkio: lan-eremuan nahasmendu muskuloeskeletikoak prebenitzeko jardunbide egokien sariak.\nArduraduna: Osalan-laneko Segurtasun eta Osasunerako Euskal Erakundea.\nHelburua: lan-eremuan nahasmendu muskuloeskeletikoak prebenitzeko jardunbide egokien sarien deialdien kudeaketa eta ebazpena.\nLegitimazioa: tratamendua beharrezkoa da, interes publikoaren aldeko eginkizunen bat betetzeko edo tratamenduaren arduradunari emandako botere publikoak betetzeko.\nHartzaileak: ez dago aurreikusita datuak lagatzea.\nEskubideak: eskubidea duzu datuak irispidean izateko, zuzentzeko eta ezerezteko, baita informazio osagarrian jasotzen diren bestelako eskubide batzuk ere.\n3/2018 lege organikoa, abenduaren 5ekoa, datu pertsonalak babestekoa eta eskubide digitalak bermatzekoa:\nEbazpen honetan berariaz ezarrita ez dagoen guztian, arau hauetako xedapenak aplikatuko dira: 39/2015 Legea, urriaren 1ekoa, Administrazio Publikoen Prozedura Erkidearena; 40/2015 Legea, urriaren 1ekoa, Sektore Publikoaren Araubide Juridikoarena; 1/1997 Legegintzako Dekretua, azaroaren 11koa, Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duena; 38/2003 Lege Orokorra, azaroaren 17koa, Dirulaguntzei buruzkoa, eta 887/2006 Errege Dekretua, uztailaren 21ekoa, Dirulaguntzei buruzko azaroaren 17ko 38/2003 Lege Orokorraren Erregelamendua onartzen duena.\nEbazpen honek amaiera ematen dio administrazio-bideari, eta, beronen aurka, aukerako berraztertze-errekurtsoa aurkez dakioke Osalan-Laneko Segurtasun eta Osasunerako Euskal Erakundeko zuzendari nagusiari, hilabeteko epean, edo, bestela, administrazioarekiko auzi-errekurtsoa jar daiteke Euskal Autonomia Erkidegoko Justizia Auzitegi Nagusiko Administrazioarekiko Auzietako Salan, bi hilabeteko epean; bi kasuetan, ebazpena Euskal Herriko Agintaritzaren Aldizkarian argitaratu eta hurrengo egunetik aurrera hasiko da kontatzen epea, hala ezarrita baitago Administrazio Publikoen Prozedura Erkidearen urriaren 1eko 39/2015 Legearen 123. eta 124. artikuluetan eta Administrazioarekiko Auzien Jurisdikzioa arautzen duen uztailaren 13ko 29/1998 Legearen 8.3 eta 46. artikuluetan.\nBarakaldo, 2021eko abuztuaren 3a.\nIkus: EBAZPENA, 2021eko urriaren 6koa, Osalan-Laneko Segurtasun eta Osasunerako Euskal Erakundeko zuzendari nagusiarena, zeinaren bidez ebazten baita Lan-eremuan Nahasmendu Muskuloeskeletikoak Prebenitzeko Jardunbide Egokien Sarirako 2021eko deialdiaren emaitza eta Balorazio Batzordearen osaera argitaratzen baita.


BOE.es - Estatuko Aldizkari Ofiziala: Euskaran, gehigarria 07/07/2018\nBOEren euskarazko gehigarria: Larunbata 7 de uztaila de 2018, Zk. 164\nEbazpena, 2018ko uztailaren 6koa, Tabako Merkaturako Ordezkaritzaren Lehendakaritzarena, Penintsulako eta Balear Uharteetako tabako- eta tinbre-saltokietarako zenbait tabako-laboreren publikoarentzako salmenta-prezioak argitaratzen dituena.\n(gaztelaniaz) PDF (2018/9461 - 2 or. - 165 KB)\n814/2018 Errege Dekretua, uztailaren 6koa, Txerri-kanalak sailkatzeko aplikatu behar diren xedapenak ezartzen dituena.\n(gaztelaniaz) PDF (2018/9462 - 10 or. - 239 KB)\n815/2018 Errege Dekretua, uztailaren 6koa, Behi- eta ardi-kanalak sailkatzeko eta zenbait kanal-kategoriaren eta animalia biziren merkatuko prezioak erregistratzeko eta komunikatzeko aplikatu behar diren xedapenak ezartzen dituena.\n(gaztelaniaz) PDF (2018/9463 - 17 or. - 333 KB)\n816/2018 Errege Dekretua, uztailaren 6koa, Presidentetzako, Gorteekiko Harremanetako eta Berdintasuneko Ministerioaren oinarrizko egitura organikoa garatzen duena.\n(gaztelaniaz) PDF (2018/9464 - 14 or. - 268 KB)\n817/2018 Errege Dekretua, uztailaren 6koa, Kultura eta Kirol Ministerioaren oinarrizko egitura organikoa garatzen duena eta ekainaren 22ko 595/2018 Errege Dekretua —ministerioetako departamentuen oinarrizko egitura organikoa ezartzekoa— aldatzen duena.\n(gaztelaniaz) PDF (2018/9465 - 12 or. - 254 KB)\n818/2018 Errege Dekretua, uztailaren 6koa, Airearen zenbait kutsatzaileren Estatuko isurtzeak gutxitzeko neurriei buruzkoa.\n(gaztelaniaz) PDF (2018/9466 - 20 or. - 400 KB)


Euskal brigadisten kanporaketak salatu dituzte Marokoko kontsulatuaren aurrean - Uriola.eus\nEuskal brigadisten kanporaketak salatu dituzte Marokoko kontsulatuaren aurrean\nuriola.eus 2014-10-09 18:51 Politika Abando - Indautxu\n"Sahara askatu" eta "maroko hiltzaile, Espainia laguntzaile" lelopean elkarretaratu dira hainbat pertsona saharar herriaren okupazioaren amaiera eskatzeko eta sahararren "zapalketan" bai brigadisten "kanporaketan" Espainiako gobernuaren "kolaborazioa" salatzeko.\nJoan den udan 16 euskal brigadista El Aaiundik kanporatu zituen hiru txandetan. Gaur goizean denek Marokoko Kontsulatuan salaketa gutunak aurkeztu dituzte kanporaketeen '"lekukotza" emateko. Aratz Urruzmendi brigadistak esan bezala, haien jarrera "ezkorra" izan da eta ertzaintza deitu dute haien lana "oztopatzeagatik". Ondoren, Errekalde Zumarkaletik Moyuako Gobernu Ordezkaritzaraino giza-katea antolatu dute.\nAurtengo udaran Askapenak Saharara antolaturiko hiru brigadak, bata bestearen atzetik kanporatu ditu Marokoko Gobernuak. Azken astean baita, bi euskal herritar internazionalista ere.\n1. brigada kanporatua\n2. brigada kanporatua\n3. brigada kanporatua\nBi euskal internazionalista kanporatuak\nJarrera horrekin brigadisten "lan politikoa oztopatu eta Saharako lurralde okupatuetan bizi den jazarpen etengabea estali nahi izan dute", Askapenaren arabera. "Sahar herriaren independentzia aldarria estali nahi dute, eta horretarako, blokeo egoera ezartzeaz gain, saharauien kontrako eraso, golpe eta erailketak, errepresioa, sistematikoki erabiltzen dute". Jazarpen honen "azken isla" Hassanna Elwali preso politiko sahararraren erailketa izan da.\nBrigadisten kanporaketak eta Saharako herriak bizi duen zapalketa egoera salatzeko gaur, urriak 9, Marokoko kontsulatuaren aurrean elkarretaratzea burutuko du Askapenak eta gero, giza katea eginez Espainiako Gobernu ordezkaritzara bertaratuko dira, sahar herriaren "zapalketan nahiz brigadisten kanporatzean izaniko kolabazioa" salatzeko. Askapenak elkarretaratzean parte hartzeko eta sahar herriarekiko elkartasuna adierazteko gonbidapena luzatu du, "bai eta borrokan tinko dirauen saharauien aldarria zabaltzen laguntzeko deia egin ere".\n1 Euskarak batzen gaituelako kalea hartu dugu!\n2 Arangoitin ere gehiago, gehiagorekin eta gehiagotan\n4 Koronabirus agerraldi bat atzeman dute aste honetan Bilboko Abusu Ikastolan\n6 Disney Plus plataformako edukiak euskaraz jasotzeko kanpaina abiatu dute\nAbando - Indautxu / Politika\nAske geratu da 'Pipe' San Epifaneo indautxutarra\nFiskaltzak Indautxuko “solidarien” aurkako akusazioa bertan behera utzi du\nElkarretaratzea deitu du gaurko Solidarioak Libre plataformak Indautxun\nHasier Arraiz: "Independentismotik eskubide zibil gutxiago ditugu"\nHuelvako espetxeko euskal presoen senideek jasaten duten jazarpena salatzeko sinadura bilketa abiarazi dute\nGaixo dauden presoen etxeratzea exijitzeko martxarekin emango diote amaiera Etxera-Guneari\nAsteleheneroko presoen eskubideen defentsa oztopatzea leporatu diote Ertzaintzari\nAitor Fernandez 'Piol' eta Aingeru Cardaño atxilotu ditu Ertzaintzak


Enpresa-lasterketa - Vital Eguna\nEnpresen Lasterketa itzuli da! Gure inguruan arrakasta gehien duen zaleentzako kirol-hitzorduetako bat berreskuratu dugu. Azken hamarkada bietan, lasterketa hori ezinbesteko hitzordu bihurtu da lasterketa herrikoiak gogoko dituztenentzat.\nLasterketa honen helburua parte-hartzaileen artean jarrera osasungarria sustatzea da, kirol-espiritua eta lan-espiritua uztartuz. 6.7 kilometroko luzera du zirkuituak, eta enpresak ordezkatzen dituzten bi, hiru edo lau pertsonako taldeek har dezakete parte.\nAurtengo edizioak dakarren berrikuntza nagusia ibilbide aldaketa da. Enpresen Lasterketa Arabako Parke Teknologikora (Miñaora) joango da, eta bertan maila ertaineko zirkuitua izango dugu zain, parte hartzen duten talde guztiak proban jarriko dituena.\nGogora ezazue, jarduera honen helburu nagusia, batez ere, helmugara elkarrekin sartzea da.\nParte hartzen duten taldeek Vital Fundazioa erakusketa-zentroan (Posta kalea 13-15, Vitoria-Gasteiz) jaso ahal izango dituzte dortsalak, urriaren 21ean (ostirala), 17:30etik 20:00etara, eta urriaren 22an (larunbata), 11:00etatik 13:00etara.\nLagunduko diguzu jarduera hau jarduera jasangarria izan dadin?\nErabil itzazu garraiobide jasangarriak ekitaldira hurbiltzeko. Oinez ere etor zaitezke edo bizikletaz.\nSaihestu itzazu erabilera bakarreko ontziak. Plazan hainbat iturri aurkituko dituzu, zure botila berrerabilgarria bete ahal izateko.


Ainhoa, Ainhoa / Agur eta agur\n1973 - Belter\nIpui biurria / Ez det nai agurrik udaberri erdian\n1971 - Belter\nGu nagusi / Nun da nekazaria?\nEz det nai agurrik udaberri erdian\nNun da nekazaria?\nXabier Madina 1945ean jaio zen eta, bere bizitzako lehen bost urteetan Bilbon bizi izan bazen ere, ondoren Azpeitira etorri zen familiarekin. Musika izan zuen afizio eta inoiz ofizio nagusi urte askoan. Ezagun egin zen.\nKantaria izana baita Madina. Sei urte zituela, solfeoa ikasten hasi zen; “idazten ikasi baino lehen”, dioenez. Baina gerora alde batera utzi zuen eta “musikarako oso belarri ona” izateaz baliatu behar izan zuen. Ez da kantautorea izan; besteek egindako abestiak kantatu ohi zituen. 1967an Bergarako jaialdi batean parte hartu, euskarazko abesti bat eta frantsesezko beste bat kantatu, eta festibala irabazi zuen.\nMusika munduko bere lehen pauso garrantzitsua 1969an eman zuen. “Ordura arte, Azpeitian lagunartean edota familian abestera ohitua banengoen ere, ez nuen profesionalki kantaria izateko irrika berezirik”. Urte hartan, ordea, Luis Iriondo produktore azkoitiarraren deia jaso zuen, honek Azpeitian oso ondo abesten zuen mutil bat bazela entzuna zuelako. “Aditu gabe, disko bat grabatu behar genuela esan zidan eta gabon-kanta bat prestatu genuen”, dio Madinak. Hala, Iruñean Espainiako Kantu Txapelketa bat bazela eta bertan parte hartzeko proposamena egin zion Iriondok. Halaxe sartu zen musika munduan. Madinak dioenez, ez zuen gaurko gazteek bezala maketa bat grabatu eta hura aurkezten ibili beharrik izan; “nirea txiripa soila izan zen”.\nIruñeko txapelketan euskaraz abestu zuen. Gainera, “nahiko egoera zelebrean” parte hartu behar izan zuen. Bera traje txukun bat jantzirik eta erabat apain zegoelakoan gustura, eta Iriondok beste zerbait jantzi beharko zuela esan zion. Hala, beste norbaiten arropak jantzi eta, galtzekin ondo geratuko ziren zapata batzuen beharra sortzean, bere neurrikorik ez eta hankak erabat estutzen zizkioten batzuekin aritu behar izan zuen. Dena den, primeran abestu omen zuen, eta jende guztia zutituta berari txaloka hasi zen saioa bukatzean. Victor Manuel kantari ospetsua zen txapelketa hartan parte hartu behar zuenetako beste bat; dirudienez, aurrez erabakia zegoen honek irabazi behar zuela. Halaxe gertatu! Madina bigarren geratu zen. “Jendeari ez zitzaion gehiegi gustatu erabakia eta ondorenean eztabaidak izan ziren”.\nProfesional gisa abesten hasi aurretik, Juan Mari Lasa eta Luis Mari Galdosekin ‘El Trío Belter’ deitutako hirukoa osatu zuen. “Garai hura melodikoa zen, rocka bazegoen arren”. Kantautorea ez zenez, “taldearen beharra” zuen eta bere lehen taldea Jose Luis eta Alberto Frantzesena anaiekin eta Xabier Saldiasekin osatu zuen. Izena: ‘Javier Madina y su conjunto’. Geroago pasatu zen talde hori ‘Egan’ izena hartzera, eta orduan hasi zen Saldias abeslari bezala.\n.1975 inguruan Akelarre taldean sartu zen Madina. Urtean 200 jaialdi egitera iritsi ziren, berbenaz berbena, Euskal Herrian. “Baina Mallorcan edo Parisko Euskal Etxean ere izan ginen. Gaztea izanda, erraza egiten zitzaigun martxa hartan irautea”. Denborarekin nekatu egin zela dio. 1982an utzi zuen.\nPasadizoak, ugari. “Behin Maulera joan ginen eta, festak izan arren, kalean ez zebilen inor ere. Erabat kezkatu ginen. Kontzertua hasi eta pixka batera plaza jendez gainezka genuen, ordea”.\nMusikatik bizitzea nahiko erraza zen garai hartan, Madinaren iritziz. Agerraldi bakoitzeko 25.000 pezeta jasotzen zituen. Orduko, sei mila pezeta. “Primeran” bizi zen, “asko” irabazten zuen. “Gastatu ere bai”.\nGaur egun “orokorrean” ez du jakin-minik musika munduarekiko. Eten egin zuen lotura. “Lagunekin konpromisoren bat dudanean baino ez dut kantatzen. Ezetz esaten ez dakit-eta”.\nGaixotasun bat zela medio, Xabier Madinak koma egoeran 22 egun egin zuen 1990ean. Bitarte horretan behin Euskadi Irratian haren kantu bat jarri eta hil egin zela jakinarazi zuten. 1990eko abuztuaren 28an izan zen hori. Azpeitian berehala zabaldu zen irratiko ‘albistea’. Zorionez, “zorteagatik edo belar txarra izateagatik” —berak dioen bezala—, bere onera itzuli zen kantari ohia.\nTestua: Nekane Zinkunegi (Uztarria, 2008ko maiatza)


Euskal idazle eta itzultzailea. Santurtzin (Bizkaia) jaio zen 1934ko otsailaren 7an. 1996ko otsailaren 17an zendu zen Gernika-Lumon (Bizkaia).\nBatxillergoa Portugaleten gauzatu ondoren, eliz-ikasketak Arteagan (Arratia) lehenik eta Gazteizen, ondoren, egin zituen. Artegako seminario hartan 12 urterekin sartu zen eta euskararekin izan zuen lehen kontaktua bertan izan zen, baina hamazazpi urte arte ez zen euskara ikasten hasi.\n1956an apaiz ikasketak utzi eta bizitza zibilera itzultzen da. Hurrengo urteetan irakasle lanetan ibili zen Algortan (Getxo) eta Bilbon latina eta grekoa irakasten. Urte haietan hasi zen argitaratzen bere lehen artikuluak: lehena Oargiren Batzaldia (1955) izan zen. Hiru urte geroago, 1958an, Haize errota, Bakardadean, Jaungoikoari, Aberriari eta Adiskideari idatzi ta argitaratu zituen Karmel aldizkarian Dirauket ezizena erabiliz.\nEchevarriak idatzitako lanik iraunkorrena berak bere eskuz 1986-1989 bitartean argitara ematen zuen Excerpta aldizkako kuadernoa izan daiteke. Kuadernoen ardatz nagusia, greko-latindar klasikoen itzulpenak ziren.\nEuskaltzaindiak euskaltzain urgazle izendatu zuen 1966an eta euskara batuaren inguruko gogoetetan parte-hartzen du.\nItzulitako liburuen artean aipatzekoak dira Charles Perraulten ipuiñak (1965), Martial'en ziri- bertsoak (1965), Phedro'ren alegiak (1965-66), Lope de Vega'ren bakar-autuak (1966), Raúl A. Arangoren Fatima'ko Ama birjiña ta umeak (1966), Liturji-goratzarreak (1966), Agustín Deunaren eskutitzak (1966), Esopo'ren alegiak (1967) eta Verdaguer, Costa, Llobera eta J. Maragall-en katalanezko zenbait olerki. Olerkiok ere Dirauket ezizenarekin sinatzen zituen.\nZELAIETA; Angel. Jon Gotzon Etxebarria (1934-1996). Vitoria-Gasteiz: Eusko Jaurlaritzaren Argitalpen Zerbitzu Nagusia, 2005. Bilduma: Bidegileak.


Produktu-aukera - Wikipedia, entziklopedia askea.\nArtikulu hau merkataritza-establezimendu bateko produktu-sortari buruzkoa da; enpresa batek eskaintzen duen produktu-sail homogeneoa gaitzat duena beste hau da: «Produktu-lerro»\nMarketinean, produktu-aukera denda edo beste saltegi batek bezeroei eskaintzen dizkien produktu edo zerbitzuen multzoa da. Negozio-mota zein den, produktu-aukeraren ezaugarriak ezberdinak izaten dira: produktu-familia anitz eta familia bakoitzaren baitan produktu anitz eskaintzen direnean, aukera zabala eta sakona da, hipermerkatuetan gertatzen den bezala; elikagai-denda txikiek aukera zabala eta sakontasun txikikoa izaten dute, produktu familia bakoitzean erreferentzia gutxi izaten dutelako; azkenik, denda berezituek aukera estua eta sakona dute, produktu-sail bakarra eskaini baina horren baitan eskaintza zabala izaten dutelako (liburudendak, esaterako).\nBitxi dendetan produktu-aukera sakona da, produktu-mota bakoitzean bezeroari aukera anitz eskaintzen zaiolako.\nProduktu-aukeran dauden erreferentzia edo produktu zehatz guztiak sail zenbaitetan banatu ohi dira establezimenduan, hala nola, departamendu, sekzio eta familia zenbaitetan, deagregazio-maila zein den, ezaugarri komunak dituzten produktuak bilduz. Produktu-aukeraren antolaketa eta kokapena aztertzen duen jakintza-arloak merchandising du izena.


Giza anatomia - Vikidia\nGiza anatomia gizakien gorputzaren egitura da batetik, baina baita egitura hori (hau da, gorputza nola osatuta dagoen) aztertzen duen zientzia ere. Izan ere, giza gorputza atal ugariz osatuta dago, eta atal horietako bakoitzak funtzio edo eginkizun berezi bat dauka. Eginkizun horiek aztertzen dituen zientzia-adarra fisiologia deitzen da.\nGiza gorputza osatzen duten atal horiek elkarrekin lan egiten dute, bizitzeko beharrezkoak diren funtzioak bete ahal izateko. Gorputza zelulaz osatuta dago; gure gorputzaren oinarrizko unitateak dira zelulak. Antzekoak diren zelulak ehunetan elkartzen dira; ehun desberdineko multzoek organoak osatzen dituzte, eta organo horiek sistema edo aparatu organikotan antolatuta daude. Zientzialari askok 11 sistema edo aparatu bereizten dituzte giza anatomian:\nSistema edo aparatu horietako bakoitzari buruzko informazio gehiago topatuko duzu bakoitzari dagokion artikuluan. Bestalde, gorputz-atal bakoitzari buruzko hainbat artikulu daude anatomia kategorian.\nDena dela, organo-multzo edo aparatu horiek ez dute bakarka funtzionatzen; sistema edo aparatu bakoitzak funtzio edo betekizun nagusi bat du, baina aparatu eta sistema horiek denek batera lan egiten dute gure gorputza osasuntsu edukitzeko eta bizirik egoteko.\nBestalde, sistema edo aparatu bat gaizki funtzionatzen hasten bada, horrek eragina izan dezake beste aparatu eta sistemetan; adibidez, zirkulazio-aparatuak oxigenoa eta mantenugaiak garraiatzen ditu ehunetara, eta karbono dioxidoa eta beste hondakin batzuk kanporatzen ditu. Giltzurrunek zirkulazio-aparatuarekin lan egiten dute, odoleko hondakinak iragazten edo garbitzen; gehiegizko ur kantitatea kanporatzen eta gatz mailak ere erregulatzen dituzte. Giltzurrunei esker, odola garbi itzultzen da bihotzera, eta hondakinak eta gehiegizko ura iraitz-aparatuaren bitartez kanporatzen dira. Baina giltzurrunak gaizki funtzionatzen hasten badira, hondakinak eta gehiegizko ura odolean pilatuko dira; horrek kalte egin ahal die bihotzari, zain eta arteriei. Horren ondorioz, arazoak izango dituzte mantenugaiak garraiatzeko eta hondakinak kanporatzeko; eta arazo horiek, gainera, kalte gehiago egingo diete giltzurrunei, eta beste organoak ere gaizki funtzionatzera irits daitezke.\nGizakiok animaliak gara, animalia ugaztunak, zehazkiago esanda; eta oinarrizko ezaugarri asko partekatzen ditugu ugaztun guztiekin. Ugaztunek azal batez estalita dute gorputza, eta azal hori, berriz, ilez estalita; gizakiok, ordea, leku gutxitan gorde dugu ilea. Beste ugaztunak bezala, gizakiok ere endotermikoak gara, hau da, odol beroa izaten dugu; horrek esan nahi du gure gorputzaren tenperatura beti berdintsua izaten dela, edozein izanik ere kanpoko tenperatura. Ugaztun gehienek bezala, giza emeek erabat garatuta dauden umeak izaten dituzte erditzean; gainera, ugatz-guruinak (titi edo bularrak) dituzte, esnea jariaten dutenak umeak elikatzeko.\nUgaztun guztiak bezala, gizakiok ere ornodunak gara, hau da, bizkarrezurra dugu. Ornodu guztien antzera, aldebiko simetria daukagu: hots, gorputzaren ezker eta eskuineko aldeak simetrikoak ditugu, zati bat bestearen ispiluko irudia balitz bezala gainera, gorputzaren aurrealdea eta atzealdea desberdinak dira, bai eta gorputzaren goiko eta beheko zatiak ere. Ornodunen artean, izakion ezaugarri bat da tetrapodak garela, hau da, lau gorputz-adar ditugula, bi beso eta bi hanka. Gainera, gizakiok bipedo edo hankabikoak gara, eta horrek esan nahi du bi hanken gainean egon gaitezkeela zutik eta ibiltzen.\nOrrialdearen azken aldaketa: 8 azaroa 2018, 15:42.


Nanozientzia komiki bidez "NanoKOMIK" erronkan — Unibertsitatea.Net\nHemen zaude: Hasiera › Ziztu bizian › Nanozientzia komiki bidez "NanoKOMIK" erronkan\nNanozientzia komiki bidez "NanoKOMIK" erronkan\n2016/01/27 - Unibertsitatea.net\nZientzia eta artea lotuko dituen nanofikziozko lehen komikia sortzeko proiektua abiatu dute CIC nanoGUNE eta DIPC ikerketa-zentroek.\nNanoKOMIK proiektuaren erronka komiki bat sortzea da, hain zuzen, nanobotereak erabiltzen dituen pertsonaia bat protagonista duen istorio grafikoa osatzea. Horretarako, alde batetik, nanobotereei buruzko informazioa helarazteko saioak prestatu dituzte, eta, bestalde, komiki bat nola sortu azaltzen duen oinarrizko eskuliburua ere jarri sute sarean eskuragarri ekimenaren webgunean.\nCIC nanoGUNE eta Donostia International Physics Center (DIPC) ikerketa-zentroek bultzatutako ekimen hau, hain zuzen, 12-18 urte bitarteko gazteak gogoan hartuta diseinatu dute. Horregatik, komikia sortzen laguntzeko, datozen hilabeteetan, zientziari eta komikiari buruzko tailer irekiak antolatu dituzte honako hirietan: urtarrilaren 30ean, Bilbon; otsailaren 6an, Donostian; otsailaren 20an, Gasteizen; otsailaren 27an, Iruñean; eta martxoan, Lapurdin eta Bordelen. Horiek, bi orduko saioak izango dira eta, bertan, parte-hartzaileek komikiak sortzen ikasiko dute.\nNanozientzian eta materialen zientzian espezializatuta dauden ikerketa-zentroen ekimen honen bidez, parte-hartzaile askoren artean osatutako nanofikziozko lehen komikia egitea dute xede. Halaber, ideia originalekin osatutako komikia argitaratu egingo dute eta erakusketa ibiltari bat antolatzeko asmoa ere azaldu dute.\nAntolatzaileen hitzetan, "Nanozientziaren eta nanoteknologiaren alorrean egiten diren aurrerapenek eskaintzen dituzten aukerak gizartean hedatzea eta gazteen sormena piztea du helburu" proiektuak.\nLanak aurkezteko epea otsailaren 1etik apirilaren 30era artekoa izango da. Gainera, dagoeneko, erronkan zein tailerretan izena emateko epea irekita dago. Informazio gehiago: www.nanokomik.com webgunean.\nEtiketak: CICnanogune komikia nanoteknologia Lehiaketa Nanogune


1983tik mundua hazten laguntzen dugu\nPosta elektroniko bidezko laguntza sales@sudabuttfusion.com\nDeitu laguntza 0086-18253285200\nButt Fusion Makinak\nMilimetro Butt Fusion Makina Hidraulikoak\nASTM hazbeteko Butt Fusion Makina Hidraulikoak\nPresio altuko ipurdia batzeko makina hidraulikoak\nDitch-en Butt Fusion Makina Hidraulikoak\nEskuzko Butt Fusion Makinak\nFitting Fabrikazio Soldadura Makina\nTailerrean egokitzeko soldadura makina\nSaddle Fusion Makina\nHodi mozteko zerra\nAngelu anitzeko banda zerra\nInbertsore elektrofusio makina\nElektrofusio transformadore makina\nPlastikozko xafla automatikoa\nSocket PPR soldatzeko makina\nSuda Plastic Hodien Makineria Ikuskizuna 2019 PAK WATER & ENERGY EXPO-n\nSuda Plastic Hodien Makineria Erakustaldia 2019 PAK WATER & ENERGY EXPO-n Qingdao Suda Plastic Pipe Machinery Co., Ltd.-k PAK WATER & ENERGY EXPO-n parte hartu zuen Karatxin 2019ko azaroaren 5etik 7ra. Eta arrakasta handia lortu zuen. Erakusketa honetan, ...\n54 hazbeteko ASTM Estandar-Ditch Artxibatutako Butt Fusion Makina\n54 hazbeteko ASTM Standard In-Ditch Filed Butt Fusion Makina Gure enpresak 54 hazbeteko presio altuko lubakiko ipurdiko soldadura makinak diseinatu eta ekoizten ditu bezero amerikarren proiektuen benetako beharren arabera. Eta maiatzaren amaieran garaiz entregatu. Zanga motako bu ...\nTxinako soldatutako hodien diametro handieneko presio altuko ipurdia soldatzeko makina\nTxinako soldatutako hodien diametro handiko presio altuko ipurdia soldatzeko makina 2020ko ekainaren 19an, 2850-3000mm presio altuko hot-melt ipurdia soldatzeko makina proba amaitu zen. Txinan orain arte soldatutako hodiak soldatzeko makina handiena da. Ofiziala da ...\nSuda Plastic Hodien Makineriaren Erakustaldia 2019an ...\n07,07,20, 2017ko ekainaren 16a\n54 hazbeteko ASTM estandarra artxibatuta dagoen ipurdia ...\nTxinako soldatutako diametrorik handiena ...


AGENDA 21en Historia eta Garapena - Bideberri BHI\nAGENDA 21en Historia eta Garapena\nDONOSTIA 2015 dekalogoa\nDONOSTIA 2015 Boletina\nEskola Agenda 21 programa ikastetxearen kalitaterako eta iraunkortasunerako hezkuntza-programa bat da.\nHezkuntza-komunitatearen partaidetzan dago oinarrituta, ikasleriari aparteko protagonismoa emanaz eta udalerriaren garapen iraunkorrean lagunduz. Gainera, Eskolako Agenda 21ek proposatzen duen hezkuntza-praktikak ikasleari lagunduko dio, batetik, inguruan dituen ingurumen-arazoak ezagutzen eta horietaz jabetzen, eta, bestetik, modu arduratsuan gizarte justuago eta ekologikoki iraunkorrago baten alde egiten.\nESKOLAKO AGENDA 21EN HISTORIA ETA GARAPENA\nLurrari buruzko Gailurra egin zenetik (Río de Janeiro-1992), garapen iraunkorra ingurumenaren aldetik lurraren etorkizunaren giltzatzat jotzen da. Heziketa ere funtsezko eragiletzat hartzen da, jendearen jarrera aldarazteko, ingurumenaren arazoei eraginkortasunez heltzeko eta, aldi berean, oraingo eta geroko belaunaldien beharrak egoki asetzeko.\nGailur horretan sinatu zen agiri nagusienetako bat Agenda 21 da. Horrela deritzo Nazio Batuek garapen iraunkorraren bidean aurrera egiteko gomendatzen duten ekintza-planari. Bada, 1994an, eta Agenda 21 horrek toki-erakundeentzat ezarritako ildoei jarraituz, Aalborgeko gutuna sinatu zen, eta horrela hasi zen Europan kanpaina berezi bat, hain zuzen ere, euren lurraldeen garapen iraunkorraren alde egin nahi duten hiriena.\n1998an argitaratutako Ingurumena Babesteari buruzko Lege Orokorra izan zen jasangarritasunaren helburuei erreferentzia zehatza egiten dien EAEko lehen dokumentu ofizialetako bat. Izan ere, zehatz-mehatz honako hau aldarrikatu zuen: «EAEn garapen-eredu jasangarri ezartzeko konpromiso sendoa hartu zuen, hain zuzen ere, gaur egungo beharrak asetzeko gai den garapena eta, aldi berean, etorkizuneko belaunaldien beharrak asetzeko gaitasuna arriskuan jarriko ez duena».\nBestalde, EAEko Garapen Iraunkorraren Ingurumen Estrategiak, 2002-2020 aldian (2002ko ekaina), garapen iraunkorraren bidean aurrera egiteko beharrezko baldintzatzat jotzen ditu, besteak beste, hezkuntza, prestakuntza eta sentsibilizazioa.\nGarapen Iraunkorrari buruzko Munduko Goi Bileran (Johannesburg-2002), 2005-2014 bitarteko urteak heziketako lehentasunezko paper zentrala errealitate lokal eta osoaren transformazio prozesuan onartuz «Nazio Batuen Garapen Iraunkorrerako Hezkuntzaren Hamarkada» izendatzea onetsi zen.\nGainera, azpimarratu behar da, 2010. urtean, Nazio Batuen Garapen Iraunkorrerako Hezkuntzaren Hamarkadak jardunbide egokitzat hartu zuela «Euskal Autonomia Erkidegoko Eskolako 21 Agenda» programa, iraunkortasuna euskal hezkuntza-sistema formalaren ardatzetako bat izatea lortzeagatik. Aitorpen horrek asko lagundu zion ordura arte egindako bideari, eta egiteko dagoen biderako eragingarria izan zen.\nGarapen Iraunkorrari buruzko Nazio Batuen Konferentzian (Rio de Janeiro, 2012), garapen iraunkorrerako hezkuntza sustatzea eta garapen iraunkorra modu aktiboagoan hezkuntzan sartzea ebatzi zen, Nazio Batuen Garapen Iraunkorrerako Hezkuntzaren Hamarkadatik harago. Konferentzia horretan, bi eskaera egin zitzaien hezkuntza-instituzioei: batetik, aintzat har zezatela iraunkortasuna kudeatzeko jarduera ona aurrera eraman zitekeela euren ikastetxe eta komunitateetan, betiere, ikasle, irakasle, tokiko kolaboratzaile eta abarren partaidetza aktiboarekin, eta, bestetik, garapen iraunkorrari buruzko hezkuntza eman zezatela, irakasgai gisa.\nGaur egun, EAEko IV. Ingurumeneko Esparru Programa 2020 izenekoak (2014ko abendua) zehazten ditu ingurumenaren arloko EAEko politika eta jarduera.\nAzaltzen diren erronketako bat da hezkuntza etorkizuneko belaunaldientzako konpromisoa izatea. Hezkuntza honela aurkezten da: «ingurumenerako beharrezkoak diren aldaketa transformazionalak bideratzeko tresna boteretsuenetako bat da; horrela, oraingo belaunaldien konpromiso etikorako oinarriak ezarriko ditugu, etorkizuneko belaunaldientzat. Erronka hori gure gazteak ingurumenaren arloko erabakiak hartzerakoan benetan kontuan hartzean aurrera egitean datza; horri esker, belaunaldien arteko parte-hartze eta erantzun kidetasunaren maila altua ahalbidetzen da».\nHorregatik guztiagatik, hezkuntza, prestakuntza eta sentsibilizazio eremuan lehentasuneko helburua da eskola-esparruko esku-hartzea bultzatzea, ingurumen-gaiei buruzko informazioa eta gaikuntza emateko eta, horrela, garapen iraunkorreraino heltzeko beharrezkoa den aldaketa eragiteko balioetan, jarreretan eta jokabideetan.


Irailaren 8tik aurrera Gazte-txokoko ateak zabalik, txanda eskatu gabe\nOporrak igaro ondoren, ikasturte berri bat hasten da. Hori dela eta, Legazpiko udalak irailaren 1etik aurrera Nerabeentzako Zerbitzua martxan jarri du.\nAldiro lanean diharduten 2 hezitzaileak, lehenengo egunetan, kalean eta sare sozialetan aritu dira nerabeekin hartu-emaneetan, eta datorren irailaren 8tik aurrera Gazte-txokoan ere arituko dira, hainbat aldaketa egin badira ere.\nIzan ere, Gazte-txokoak bere ateak zabalduko ditu eta oraingoan, lehen ez bezala, nerabeek ez dute txanda aldez aurretik eskatu beharko.\nBigarren aldaketak lotura zuzena du hartzaile-kopuruarekin. Artatutako nerabeen kopurua handitu egingo da, hau da, gehienez 52 lagun egon ahalizango dira aldi bakoitzean, muga hori gainditu gabe.\nGuneen edukiera horrela banatuko da:\nTopagunean 25 lagun, 2 talde eta 2 gune ezberdinetan banatuta.\nBilera gela handian, 13 lagun,\nIkus-entzunezko gelan, 8 lagun; eta\nAtseden gelan, beste 6 lagun.\nAldaketa horiek nerabeen beharrak eta bizi dugun egungo egoera aztertu ondoren egin dira. Udalak gogoratu nahi du 11 eta 17 urte bitarteko gazteei zuzendutako zerbitzu sozio-hezitzaile hori gune segurua dela. Bertan, Covid-ari aurre egiteko indarrean dauden neurriak ezartzen dira. Tenperatura hartzeaz, musukoa erabiltzeaz, pertsonen arteko segurtasun-distantzia errespetatzeaz, guneak desinfektatzeaz, eta abarrez gain, gune guztiak behar bezala aireztatuta daude eta guneen edukiera mugatua da, lehen azaldu bezala.\nNerabeentzako zerbitzua asteazkenetik ostiralera irekiko da, baina irailaren 18tik aurrera asteburuetan ere zabalik egongo da. Urrian DBH-ko 1. mailako nerabeen bisitak eta gurasoentzako ate irekiak antolatuko dira.\nBukatzeko, ordutegia eta erabilgarri ditugun gizarte sareak gogoratu behar ditugu:\nAsteazkena eta osteguna: 17.00-19.30\nOstirala, 15-18 proiektuarekin: 16.00-18.30\nOstirala: 14.00-15.00 / 18.30-19.30\nLarunbata eta igandea: 16.30-17.00\nWhatsApp: 634 466 838\nFacebook eta Instagram: nerabezerbitzua\n22.09.2021Erreka Eguna 9:30etan hasiko da\n22.09.2021Irakurketa klubak liburutegian. Ezagutzen al dituzu?\n21.09.2021Legaztipi – Tapa berriro martxan\n21.09.2021Joxe Martin Etxeberria Kaleko XIX. Pintura Lehiaketa. Bozkatu ezazu gehien gustatu zaizunaren alde.\n21.09.2021LMB-Legazpi Musika Bandaren kontzertua\n20.09.2021Bikuña Kiroldegian ate irekiak\n16.09.2021Tamaina handiko hondakinak ostegunetan jasotzen dira\n17.09.2021Irailaren 24an bukatuko da Hiri-antolamenduko Plan Orokorrari buruzko zalantzak, galderak edo proposamenak jasotzeko epea\n17.09.2021Urrian abiatuko dira Urola Garaiko Jabetze Eskolako tailerrak eta talde finkoak\n17.09.2021Kiroldegiko abonatuek beste udalerri batzuetako instalazaioak eta ekipamenduak erabil ditzakete\n16.09.2021Goiz Deia Txistulariak Gorostiagan\n15.09.2021Azken egunak helduen hezkuntzan matrikulatzeko!\n15.09.2021Irailaren 15ean amaitzen da uda garaia Bikuña kiroldegian\n14.09.2021Bizikleta apaintzeko tailerrak\n13.09.2021“Urbasa” ikuskizuna Hutsun & Ortziren eskutik\n10.09.2021Egutegiko lehiaketa – abuztua\n10.09.2021Argazkien galerian dauden argazkiak\n10.09.20212021eko Erreka Eguna\n09.09.2021Legazpiko XIV. Argazki rallya-“Batis Goikoetxea memoriala”


Etxebizitzetako instalazioa eta programazioa uztartzen dituen proiektua nola egin - Berezuma.com\nEtxebizitzetako instalazioa eta programazioa uztartzen dituen proiektua nola egin\n4. DBHn eskaini behar diren eduki multzoen artean “Etxebizitzen instalazioak” dugu. Ikasleek, oro har, etxean erabiltzen dituzten instalazioak lantzen dira. Atal analitiko bat du, eta beste batean instalazio horiek osatzen dituzten elementuen eskemak eta ezaugarriak aztertzen dira.\nBeste multzoetariko bat “Programazioa eta kontrola (robotika)” da. Garapen teknologiko batean kontrol-plaka bat sartzen bada, asko aldatzen da garapen horren maila. Eta horixe planteatzen du DBHko 4. mailako eduki multzo honek. Plaka-aukera handia dago merkatuan, eta bat aukeratzean kontuan hartu beharko lirateke haren prestazioak, sarreren eta irteeren kopurua, testuingurua aldatzeko aukera, programazio-eremua, grafikoa edo kodigo bidezkoa, sistema eragileekin bateragarria edo bateragarritasun txikikoa eta abar.\nBi edukiak biltzen dituen proiektu bat egitea aukera egokia izan daiteke. Horrela, oinarrizkoagoak diren zirkuitu elektrikoak eta aurreratuagoak diren zirkuitu elektronikoa eta kontrola uztartuko ditugu proiektu baten. Eta zer hoberik, etxebizitza domotiko bat egitea baino?\nJarraitu beharreko pausuak hauek dira:\nEtxea diseinatzea. Lehenengo paperean eta gero ordenagailuan.\nMaketa eskalan eraikitzea. Kontuan hartu beharko dugu beharrezko oinarriaren neurria. Isolamendu termikoan ere arreta jarriko dugu. Etxea egin ostean, etxea jasangarria izateko zein neurri hartu behar diren azaltzen duen txostena egin beharko da.\nInstalazio elektrikoak. Kablea, etengailuak, konmutagailuak, pultsagailuak, burrunbagailua, LEDak eta bonbilak erabiliko dira. Instalazioa eraiki aurretik, plano bat egin beharko da ordenagailuan.\nUr-instalazioa. Plastikozko lastotxoen bidez.\nDomotika. Sentsoreak, serbomotoreak eta mikrokontrolagailu bidez egingo dugu.\nOndo da, eta adibideren bat ikusteko aukerarik al dago? Hemen dituzu Kanariar irletan egin dituzten proiektu batzuen azalpena:\nEta beste hau mugikorraren bidez kontrolatzen da:\nBeste proiektu interesgarririk aurkitu al duzu? Horrela bada, utzi mezu bat hementxe behean. Mila esker!\nEuskara, adimen artifiziala eta programazioa uztartzen…\nEtxebizitzetako instalazioak: Unitate Didaktikoa\nNola sortu Tangram bat?\npreviousNola sortu Tangram bat?\nnextTeknologia eta teknologia industriala: DBH eta Batxilergoko Curriculumak


'Patria' filma Zinebin proiektatuko da - Xabi Zalbide - Aiaraldea.eus\n'Patria' filma Zinebin proiektatuko da\nXabi Zalbide 2012-11-15 09:06 Kultura\nArtziniegan errodatutako filma azaroaren 17an eskainiko dute Bilboko Arte Ederren Museoan, arratsaldeko 20:00etan.\nUrte bi joan dira “Patria” izeneko filma, beste lokalizazio batzuen artean, Artziniegan errodatu zenetik, eta Algis Arlauskasek egindako lanak bere bidea jorratzen segitzen du; oraingo honetan Bilbo Zinebi jaialdiaren barruan leku bat izango da eta zapatuan emango dute Bilboko Arte Ederren Museoko zinema-aretoan arratsaldeko zortzietan.\nPatria filmak Africa de las Herasen bizitza du argumentu nagusi, Sobiet Batasuneko espioitza-zerbitzuan leku nabarmena izan zuen emakume espainiarra. De las Herasek zerikusi zuzena izan zuen Leon Trotskiren hilketam, eta hori da filmaren ardatzetako bat. Errodajearen zati handi bat Artziniegan burutu zen 2010eko udagoienean. Gainera, artziniegar askok grabazioan parte hartu zuten estra moduan. Algis Arlauskas zuzendariak Errusiako Telebista Zentralaren enkarguz ekin zion proiektu honi eta dagoeneko hainbat lekutan proiektatu da, Bilboko Campos antzokian, besteak beste. Eta jakina, baita Errusiako telebistan ere.


Lanbide Heziketako Lantokiko Prestakuntza eta Duala euskaraz egitea sustatzeko esperientzia pilotua abiarazi dute | Mondraberri Arrasateko Ataria\nHasiera Albisteak Lanbide Heziketako Lantokiko Prestakuntza eta Duala euskaraz egitea sustatzeko esperientzia pilotua abiarazi...\n‘Euskaraz, talentua gara!’ lemapean aurkeztu dute egitasmoa Foru Aldundiak,\nEusko Jaurlaritzak, Lanbide Heziketako sareak, Lanekik eta EMUNek elkarlanean; Debagoienan, Debabarrenan, Goierrin eta Tolosaldean jarriko dute martxan ikasturte honetan.\nTestua: Gipuzkoako Foru Aldundiak.\nGipuzkoako Foru Aldundiak, Eusko Jaurlaritzako Kultura eta Hizkuntza Politika sailaketa Hezkuntza saileko Lanbide Heziketa atalak, Lanbide Heziketarako euskarazko baliabideez eta euskarazko Lantokiko Prestakuntza eta Dualaz (LP-Duala)arduratzen den LANEKI elkarteak eta euskara eta berrikuntza sozialean aholkularia den EMUN kooperatibak esperientzia pilotua abiatu dute elkarlanean, Lanbide HeziketakoLP-Dualaeuskaraz egitea sustatu asmoz. Euskaraz, talentua gara!lemapean, praktika onak identifikatu eta zabaltzeko kanpaina jarriko da abian,Ikastetxeetako hainbat arduradunentzako (Zuzendaritzako kideak, Hizkuntza Normalkuntza Arduradun Teknikariak, LP-Dualeko arduradunak eta tutoreak, irakasleak) eta ikasleentzako solasaldiak antolatuko dituzte eta lantokietakoarduradunekin lan gosariak egingo dituzte, besteak beste, hizkuntzen erabileraz eta funtzioez gogoeta egin eta euskarak lan munduan duen balio erantsia erakustarazte aldera.\n2018-2019 ikasturtean, adibide gisa, 1.130 enpresetan egin zuten LP-Dualaeuskaraz. Horietan guztietan banatuta, 1.506 ikaslek egin zituzten enpresetako lanaldiak euskaraz, dela lan prestakuntza gisa (1.109), dela Lanbide Heziketa Dualeko ikasle gisa (397). Guztira, berriz, 4.016 ikaslek egin zuten ikasturte hartan LP nahiz Duala, euskaraz zein gazteleraz. Gaur eskainitako prentsaurrekoan erakundeetako ordezkariak bat etorri direnez, proportzio horretan “jauzi” bat eman eta euskarazko LP-Duala ikasle eta lantokigehiagorentzat erakargarri izatea bilatuko du esperientzia pilotuak. Aldi berean, euskarazko LP nahiz Dualak lantokiarenbarneko hizkuntza ohituretan eta euskararen erabileran “arrasto” bat utzi dezan mekanismoak ezarriko dira.\nEra berean, azterlan bat egingo dute, LP-Dualaeuskaraz eskaintzen ez duten enpresei entzunez, horretarako sakoneko arrazoiak zeintzuk diren jaso eta horietan eragiteko estrategia bat zehaztu ahal izateko.Bereziki lau eskualdetan abian jarriko da proiektua: Debagoienan, Debabarrenan, Goierrin eta Tolosaldean.\nEgitasmoaren aurkezpena Gipuzkoako Foru Aldundian egin da eta bertan izan dira Garbiñe Mendizabal, Hizkuntza Berdintasuneko foru zuzendaria; Miren Dobaran, Eusko Jaurlaritzako Hizkuntza Politikako sailburuordea; Niko Sagarzazu, Hezkuntza Saileko Plangintza eta Antolaketako zuzendaria; Ainitze Blanco, Lanekiko lehendakaria, eta Olatz Olaso, Emuneko zuzendari nagusia. Besteak beste, egitasmoan ekimen hauek garatuko ditugu urte bukaerara bitartean:\nIzaera orokorreko ekimenak:\nGeomapa:LP-Dualaeuskaraz eskaintzen duten enpresekin geomapa osatuko da, enpresek euskararen normalizazioari egiten dioten ekarpena errekonozituz eta Lanbide Heziketakoikastetxeei eta ikasleei enpresa euskaldunen lokalizazioa errazteko.\nPraktika onak:LP-Duala praktika onak eta esperientzia eredugarriak identifikatu dira eta zabalduko dira.\nHizkelan:Hizkelan jardunaldia Lanbide Heziketa, enpresa, elkarte eta erakundeen zubi lanerako ekitaldi garrantzitsua da. Elkargune izateaz gain, praktika onak eta ezagutzak partekatzeko lekua ere bada. Bihar, hilaren 20an, egingo dute aurtengo Hizkelan jardunaldia.\nLP-Duala euskaraz egin duen enpresa bati oroigarria emango zaio.\nLanbide Heziketako ikastetxeak, ikasleak\nHitzaldi tertuliak: Ikasleak LP-Dualaeuskaraz egitera animatuko dira, hizkuntzen erabileraz eta funtzioez hausnartuko da eta euskarak lan munduan duen balio erantsia erakutsiko da.\nKomunikazio kanpaina: Eskualdeko pertsona erreferenteek (enpresa buru, langile, ikasle, kirolari…) euskarak duen balioa nabarmentzea, lan munduan zein Lanbide Heziketan.\nGosari bilerak: Enpresei Enpresen Gizarte erantzukizunaren esparruan euskararen balioaz jabetzeko azalpenak emango zaizkie eta euskararen normalizazioan urratsak egitera animatuko dira, hasierako urrats gisa praktikaldiak euskaraz egiteko aukera eskainita.\nLP-Dualaeuskaraz zer den azaltzen da, enpresei laguntza emanez. Honela enpresa kopurua handitzea espero da. Eskaintza handitu behar dugu, geroz eta gehiago direlako euskaraz ikasten dutenak.\nAutodiagnostikorako tresna: Enpresak berak bere autodiagnostikoa egin dezan aplikazio informatikoa egingo da eta autodiagnostikoaren emaitzetatik abiatuta proposamenak egingo zaizkie, bakoitzak komeni zaion modu eta erritmoan egin dezan.\nEntzute elkarrizketak: Lantokiko Prestakuntza edota Duala euskaraz eskaintzen ez duten enpresei entzutea, horretarako sakoneko arrazoiak zeintzuk diren jaso eta horietan eragiteko plana zehazteko.\nGarbiñe Mendizabalek, Gipuzkoako Foru Aldundiko Hizkuntza Berdintasuneko zuzendariak, adierazi duenez, “euskarak lan esparruan jauzi esanguratsu bat egiteko aukera dugu, azken hamarkadetan euskararen ezagutzak eman duen aurrerapausoari esker”. “Gure lurraldeak Lanbide Heziketako sare berritzailea du eta, baita ere, punta-puntako enpresa eta industria gaitasuna. Egitasmo berri hau bultzatzeko garaian, Gipuzkoako Foru Aldundiaren nahia izan da, batetik, ikasleek beren lehen lan esperientzia euskaraz izateko aukerak sustatzea. Alegia, ez etetea lan munduan hezkuntzan egin den euskarazko ibilbide naturala.Bestetik,prestakuntza horiek enpresetan euskararen erabilerari bultzada berri bat emateko baliatzea. Gaur egungo langileak eleaniztunak dira eta lantokiak behar du hezkuntzan egindako ibilbidearen segida”, adierazi du Mendizabalek, eta balioa eman dio Euskaraz, talentua gara!martxan jartzeko egindako “elkarlanari”.\n“Euskararen eremuan, azken urteetako gure egiteko bat izan da eremu sozioekonomikoan euskara sustatzeko lan ildoa sendotzea eta hasieratik azpimarratu dugu eragile guztiak entzunez eta haien proposamenak babestu nahiz indartuz egingo genuela aurrera. Lankidetza horren ondorio da Euskaraz, talentua gara programa ere”, azaldu du Miren Dobaranek, Eusko Jaurlaritzako Hizkuntza Politikako Sailburuordeak. Gaineratu duenez, gaur aurkeztutako egitasmoak “lanbide heziketa, ikasleak eta enpresak batzen ditu”, euskararen kudeaketan “arreta” jarriz. “Lan eremuan, oraindik, bide berriak urratzeko beharra dago baina Gipuzkoan egingo den proiektu pilotu honen emaitzak lagungarri gertatuko zaizkigu beste lurralde eta eremuetan ere zabaltzeko”, aurreratu du.


Euskadi garaile Autonomia arteko BSR 1. Torneoan | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Nagusiak » Euskadi garaile Autonomia arteko BSR 1. Torneoan\nEuskadiko BSR selekzioa garaile aldarrikatu da beste behin ere, hiru urtez lehiatu gabe egon ondoren.Gorka Alvarezen talde euskalduna Kataluniako selekzioari nagusitu zitzaion, Cerveran (Lleida) ospatu zen 1. Autonomia arteko Torneoan.\nEuskadi, Asier Garcia kapitainaren eskutik eta Amfiv de Vigo taldeko Txema Avendaño jokalari bilbotar oparoaren 14 puntuak lagun, hasieratik nagusitu zitzaion talde lokalari.\nJokalari euskaldunak ideia garbiekin irten ziren pistara. Kataluniarren aurrean eginiko eraso egokia eta defentsa bikaina izan ziren markagailua alde jartzeko eragile nagusiak, izan ere, talde lokalaren lehenengo kanasta 4. minutuan iritsi zen.\nJorge Lerga Bidaideak taldeko jokalariak itxi zuen lehenengo laurdeneko markagailua, tiro aske batekin tantoa lortu ondoren.\nBigarren laurdeneko egoera bere horretan mantendu zen, jokoaren alderdi guztietako euren nagusitasuna agerikoa izanik, ondorioz, hautatzaile euskaldunak minutuak eman zizkion torneo honetara bertaratu zen jokalari orori. Horietako gehienak Bidaideak Bilbao BSR eskolako kideak ziren, une orotan aurrez aurreko lehian jardun zirenak talde kataluniarrarekin, zeinen jokalariak denboraldi honetan BSR Lehen Mailan lehiatuko diren klubetakoak izango ziren.\nSelekzio kataluniarrak hirugarren atala tantoa markatuz abiarazi zuen, gero eta gehiago hurbilduz Euskadiko emaitzari, laurden honen amaierarako 5 minutu falta zirenean, aldea puntu batekoa izanik. Gorka Alvarez hainbat aldaketa egiten ahalegindu zen partiduaren egoera aldatu nahian. Avendaño izango zen bi tiro askerekin markagailua aldaraziko zuena, izan ere, talde euskaldunak ez zuen tantorik markatu hirugarren ataleko bost minututan zehar. Kanasta ezberdinen ondoren, laurdenaren amaieran markagailuaren emaitza honakoa zen, 20 eta 27 Euskadiren alde.\nEuskadiko selekzioak gogor ekin zion azkeneko laurdenean, talde kataluniarrari presiopeko defentsa eginez, horrela horien baloi edukitzeak zapuztea lortuz, baloi ugari galtzea eta urruneko tiroetan huts egitea eraginez, zeren kanastaren azpian ezin izan ziren lehiatu, halakoa izanik jokalari euskaldunek eginiko presioa . Pixkanaka nabarmenagoa egin zen markagailuko diferentzia, eta diferentzia handiena, 21 puntukoa (22-43) partidua amaitzeko 2 minutu falta zirenean gauzatu zen, Asier Garciaren kanastarekin.\nKataluniak sartu zuen partiduko azken kanasta, markagailuaren amaiera emaitza 26 – 45 izanik, euskaldunen alde, horrela 1. Torneo honetako garaile aldarrikatzea lortuz.\nAsier Garcia: 12 puntu. – Txema Avendaño: 14 puntu. – Ariel Calderon: 2 puntu.\nJorge Lerga: 11 puntu. – Jose Centeno: 2 puntu. – Asier Muñoz: 2 puntu. – Patxi Suarez: 2 puntu.\nI. JAVI DURANGO MEMORIALA: Perfumerias Avenida, lehenengo txapelduna Hurrengo sarrera :


San Rokeri dantzan — dantzan.eus\nHemen zaude: Hasiera › Hemeroteka › San Rokeri dantzan\nSan Rokeri dantzan\nBihar, ezpata dantza eginen dute Deban, eta, aurten, emakumeek ere parte hartuko dute gizonekin batera\nSan Roke eguna ospatuko dute bihar Deban (Gipuzkoa), eta urtero bezala, Gure-Kai dantza taldeko kideek ezpata dantza plazaratuko dute haren omenez. Aurten izanen da berritasunik: emakumeak ere dantzan ibiliko dira gizonekin batera. Hala erabaki dute Debako dantzariek, beste herri batzuetako ezpata dantzetan hautatu duten bideari jarraiki.\nIaz hartu zuten erabakia, eta modu sinboliko batez eman zuten horren berri. Baselizaren aurrean dantza buruzagiak ezpata eskaini zien taldeko emakumeei. Hala, aurten 1967tik ikusi gabeko irudia izanen da Debako kaleetan, urte hartan emakumeek ere parte hartu baitzuten ezpata dantzan. Ez dago dantza parekidea egin izanaren bestelako daturik.\nOrdutik, gizonezkoak bakarrik dantzatu dira, baina, dirudienez, hemendik aurrera, ez da horrela izanen. 1967an ez bezala, oraingoan emakumeen parte hartzea ez da soilik urte bakarrera mugatuko. Ezusterik ez bada, Deban emakumeak eta gizonak elkarrekin dantzatuko dira heldu diren urteetan ere.\nEgun osoko jarduera\nGoizean goiz jaikiko dira dantzariak bihar. San Rokeren irudiari harrera egiteko prest egon beharko dute elizaren atarian 09:30ean. Han dantzatu ondoren, baselizara abiatuko da segizioa, eta mezaren ondotik, hango zelaian ezpata dantza eginen dute berriz ere. Bukatzeko, herrira itzuliko dira Plaza Zaharrean San Rokeren irudia dantzekin agurtzeko. Foruen plazan eginen dute azkenengo dantza: aurreskua.\nUrtero abuztuaren 16an ezpata dantza egiten dute Gure-Kai dantza taldeko kideek. / OIER ARAOLAZA / DANTZAN


IKERKETA ARLOA - Errotik\n18 Mar IKERKETA ARLOA\nPosted at 09:14h in Blog\tby\tAinara Beato\nGure lan-arlo nagusietako bat Ikerketa da, gogoeta kritikorako eta gizarte-eraldaketarako tresnagarrantzitsua dela sinesten dugu. Errotik Kooperatiban ikerketa-ildo nagusia hainbat eremutako genero-indarkeriak eta -desberdintasunak aztertzean datza; besteak beste, honako gaiak nabarmentzen ditugu: lan-esparrua, zaintzaren gizarte-antolaketa, sexualitatea, gorputza, amatasunak, migrazio-prozesuak, memoria feministak eta emakumeenak, kultura-ondare immateriala, jai-testuinguruak, gazteak eta landa-inguruneak.\nArlo honetan dugun esperientzia luzearen ondorioz, ikuspegi integral, diziplinarteko eta intersekzionalari eusteko gaitasuna dugu. Horrela, ikerketa-prozesu “kokatuak” egiten ditugu, hau da, eskura dagoen denboraren eta baldintzen arabera egokituak, ikerketa garatzen den testuinguru globala eta hura gauzatzeko helburua kontuan hartuta.\nIkerketa arloaren barruan diagnostiko parte-hartzaileak egiten ditugu, hau da, une jakin batean esku hartu behar den errealitate sozial baten biztanleriari eragiten dioten arazoak identifikatzea eta azaltzea ahalbidetzen diguten prozesuak aurrera eramaten ditugu, tokiko pertsonen eta komunitate antolatuen parte-hartzearekin.\nPartaidetza-diagnostikoen kasuan, bi helburu nabarmentzen dira. Alde batetik, gai jakin bati buruz gertatzen denari buruzko argazki bat egitea, eta bestetik, esparru berean inplikatutako hainbat eragileren topaketa- eta partaidetza-gune bat sortzea. Horrela, gizarte-kausa jakin batekin zerikusia duten sareak eta lantaldeak sortzeko eremu emankorra sortzen da.\nErrotik Kooperatiban azken hilabeteotan garatu ditugun diagnostikoetako batzuei buruz hitz egin nahi dizuegu. Prozesu hauek pandemia garaian egin dira, beraz, zenbait prozedura birplanteatu behar izan ditugu eta dinamika parte-hartzaileak gutxienekora murriztu. Hala eta guztiz ere, pozik gaude lortutako emaitzekin.\nUrdulizko jaien diagnostikoa genero-ikuspegitik\nAzterlan honen helburua Urdulizko jaiak genero-ikuspegitik aztertzea eta herritarrak hausnarketa-prozesu horretan inplikatzea izan da, jaia berdintasunezko parte-hartze inklusibo batera irekitzeko, indarkeria matxistarik gabeko jai-espazioak ahalbidetzeko.\nIkerketa-ekintza parte-hartzaile eta feministaren prozesu honen bidez, aldaketarako eta erresistentziarako faktoreak identifikatu dira, eta hainbat jai-eremutan eragiten duten hobekuntza-proposamenak egin dira, hala nola; jaia berrantolatzea, emakumeak festa-jardueretan inplikatzea edo festan sexu-indarkeriaren sentsibilizaziorako eta prebentziorako ekintzak hobetzea ikuspegi feministatik.\nDiagnostiko parte-hartzailea: nola eragiten du egungo zaintza-sistemak eta ereduak Elorrioko biztanleriaren osasunean eta egoera sozioekonomikoan?\nProiektu honen helburua egungo zaintza-sistemak Elorrioko zaintzaileen osasun emozionalean eta egoera sozioekonomikoan duen eragina ikertzea izan da, batez ere emakumeengan. Diagnostiko parte-hartzaileari esker, beharrak hauteman dira eta hobetzeko ideiak jaso dira, etorkizunean Bizkaiko udalerriaren berezko zaintza-eredu bat sortzeko.\nIkerketa garatzeko, datu kuantitatiboak eta kualitatiboak jaso dira; online galdetegi, eztabaida-talde, elkarrizketa gidatu eta kontraste-talde baten bidez.\nAreatzako emakumeen eta gizonen berdintasunari buruzko diagnostikoa\nProiektu honen helburua Areatzako udalerrian emakumeen eta gizonen berdintasunaren egoeraren diagnostikoa egitea izan da. Diagnostiko hori partaidetza-prozesu baten bidez egin da. Prozesu horretan bai udalbatza politikoak eta Udaleko langileek zein herriko adin eta ibilbide desberdinetako emakume-talde batek parte hartu dute. Gainera, elkarrizketa sakonak egin zaizkie hezkuntzaren, osasunaren eta gazteriaren arloko eragileei.\nProzesu berak II. Areatzako Berdintasunerako Planaren ebaluazioa berritzeko eta udalerriak dituen behar eta aukera nagusiak identifikatzeko balio izan du, benetako aukera-berdintasunaren bidean urratsak ematen jarraitzeko, alegia. Gainera, gakoak eman dira III. Tokiko berdintasunerako planarentzat.\nberdintasuna, diagnostikoak, elorrio, ikerketa arloa, jaiak, zaintza-sistemak


“Txikitan erroskilen oreagaz jolasten nintzen, umeak plastilinagaz legez” - Mallabia - Anboto.org\n“Txikitan erroskilen oreagaz jolasten nintzen, umeak plastilinagaz legez”\nAitziber Basauri 2019-11-03 10:00\nXabat Osa pastelgile, okin eta harakin familian jaio zen. Sukaldaritza ikasketak egin zituen Leioan, eta, orain, gozogintzan murgilduta dabil, aitagaz eta arrebagaz batera. Umetatik edan dute gozogintzatik etxean, eta aitaren eskutik ikasi du gozogintzari buruz dakien guztia. Salmenta zuzena egiten dute Mañe Azpin, eta merkatuetan ere saltzen dituzte erroskilak, pastelak eta ogia.\nArtisau teknikak erabilita eta garai bateko errezetak eguneratuta egiten dituzue gozoak. Etxeko edo familiako errezetak daude oinarrian?\nEtxean erabilitako errezetekin lan egiten dugu, betidanik, baina teknologia berriak sartuta. 100 urtetik gora dira gure aitaren amama honetan hasi zela. Gero, aitita-amamen eskuetara pasatu ziren errezetak, aitak lekukoa hartu zuen arte. Orain, neba-arrebak gabiltza aitagaz.\nZelan definituko zenuke zure gozogintza?\nLehengai naturalekin lan egiten dugu beti, bertako lehengaiekin ahal dela: Berrizko arrautzak, Mallabiko esnea…. Gure produktua naturala izatea gura dugu, eta lehengai ona erabilita produktu ona lortzen da.\nZerk motibatu zintuen gozogintzan hastera?\nHarrapatu egiten du. Txikitatik ikusi dut aita gozogintzan, eta horrek beti motibatu izan nau. Aitak zelan disfrutatzen zuen ikusita, nik neuk ere gozatu dut.\nBaduzu haurtzaroagaz lotutako kapritxorik?\nBeti gustatu izan zaizkit erroskilak. Txikia nintzela, aitaren ondoan egoten nintzen bera beharrean zebilela. Erroskilen oreagaz jolasten nintzen, umeak plastilinagaz legez. Segituan ikasi nuen. Gustatuz gero, eta joera izanez gero, gozatu egiten duzu umea izanda ere.\nZeintzuk dira zuek egindako gozoak?\nBizkotxo naturala, frutagaz eta maspasekin edo intxaurrekin eta almendrekin egindakoak, kokoak, erroskilak, madalenak… Txantxingorria ere egiten dugu, txerriaren txintxortagaz eta koipeagaz egindako gozoa. Antzina, baserrietan egiten zen. Kremazko eta txokolatezko euskal pastela ere egiten dugu, pastatxoak... eta azkenaldian gazta tarta berri bat, kapritxosoagoa, gazta natural onagaz egindakoa.\nHorietariko zeinek du arrakastarik gehien?\nOgiak, erroskilek eta kokoak. Horiek bereizten gaituzte besteengandik. Euskal pastela eta bizkotxoa ere oso ondo saltzen ditugu.\nGozozalea zara? Erraz eusten diozu tentazioari?\nEgindakoa probatu egin behar da tarteka-tarteka, baina aspalditik ez dut tentaziorik izan. Gozozalea naiz, baina ohitu gara inguruan gozoa edukitzera.\nGurago ditugu garai bateko zaporeak?\nGure kasuan, bai. Bezeroek betiko zaporeak eskatzen dituzte.\nPentsatu duzue berritzailea den gozoren bat egitea?\nBeti gabiltza aldatzen. Sasoiaren arabera aldatzen dugu, apur bat berrizten joateko. Bestela, gozogintza industrialak jan egiten zaitu. Orain egiten hasi garen gazta tarta berezia, adibidez, ez duzu beste inon topatuko.\nPostre txar batek bazkaria edo afaria zapuztu lezake?\nBai horixe! Postrerako lekua uzteko joera dugu, eta behin helduta txarra bada…\n"Umetatik ibili naiz jolasean oreagaz, plastilinagaz lez"\nAitziber Basauri 2019 urr 30 Mallabia\nPastelgile, okin eta harakin familian hazi da Xabat Osa. Gaur egun, gozogintzan murgilduta dabil, aitagaz eta arrebagaz. Mañeko Azpi baserri...


Imajina dezagun | Gorri-beltzean\n« Zer da jabetza? Anarkismoaren abiapuntua\nGaur irudimen ariketa proposatu gura dut. Batez ere ohiko kazetariari, hots, boterearen diskurtsoa ondo barneratuta daukan kazetari burgesari (batzuetan sozialistas mozorrotzen bada ere). Ez dut uste irudimen ariketa zaila izango denik.\nDemagun munduan, gure mundu zibilizatu eta mendebaldar honetan, ekonomia nagusi guztiek sozialismoa hautatu dutela aspaldian ekonomia eta gizartea bideratzeko. Hamarkadak joan dira, eta munduan hura da eredu nagusi eta arrakastatsua. Herri nagusi horiek, AEBk, Europak, Japoniak, Errusiak… ez diote beldur handirik inori, ez daukate mehatxurik, eta patxadaz garatzen dute euren sistema: alderdietan oinarritutako demokrazia burgesa baztertu eta mota desberdinetako asanblada ireki eta parte hartzaileak egiten dira, eskola eta unibertsitatea doakoak dira, osasun sistema pribaturik ez dago eta puntako teknologia herritar guztien esku dago, etxe duina guztientzat bermatutako eskubidea da, elikagaiak guztientzat iristen dira, guztiei banatzen zaizkie, eta herri nagusi horien guztien artean bidezko merkataritza ereduak agintzen du. Denak dira aliatuak, denek dauzkate antzeko interesak. Estatuak, ordea, ez dira desagertu, burokrazia handi xamarra dago, berdintasuna orkorrena bada ere elite berri batzuk sortu dira… Baina, oro har, kanpotik ikusita, gauzak nahiko ondo doazela ematen du. Hala ere, oraindik Estatua da ekonomia planifikatzen duena eta langileek, euren lanaren jabe sentitu barik, Estatua sentitzen dute jabe eta erabakitzeko ahalmena urruntzen joan dela sentitzen dute. Zentsura mailaren bat dago baina, orokorrean, sistema arriskuan jar dezakeen ezer sumatzen ez denez, adierazpen askatasuna nahiko bermatuta dago.\nOrain demagun uharte txiki batean burgesak matxinatu eta boterea lortzen dute. Abantaila emateko, ez dugu imajinatuko hirugarren munduko uharte txiro eta koloniala, matxinada aurretik ondo banatutako gizarte oparoa zeukana baino. Berehala, kapitalismoa abiatzen ahalegintzen hasten dira. Egoera horretan, Estatu sozialistarik boteretsuenak, zentzugabeko arrazoiren batengatik, uharte txiki hori blokeatzea erabakitzen du. Harekiko merkataritza debekatu eta neurri zorrotzak hartzen ditu herri horretako gobernu berria itotzeko. Hala ere, gobernu matxinoak kapitalismoa ezartzea lortzen du. Uhartera iritsitako eta uhartean ekoitzitako produktu urriak merkatu librearen arabera sal-erosten dira, jabetza kapitalista batzuen eskuetan pilatzen da, soldatak kapitalista horiei etekin nahikoak bermatzeko moduan finkatzen dira, zerbitzuak pribatizatu egiten dira… Herritarrek egoera berria onar dezaten eskura dauzkan bitarteko guztiak darabiltza gobernuak eta…, ekonomista eta politologo handi guztien buruak lanean jarrita ere, zenbat iraungo luke uharte horrek ingurune etsai horretan? Posible luke gobernu berriak kapitalismoa nahi zuen bezala ezartzea eta funtzionatzea? Posible luke alderdietan oinarritutako demokrazia ezartzea badaezpada alderdi batzuk (egun egiten den bezala, bestalde) legez kanpo utzi gabe? Kazetari burges horrek zer idatziko zenuke zure kazetetan uharte horren egoerari buruz? Uste duzu mundu testuinguru horretan uharte kapitalista, kapitalismoaren lege guzti-guztiak ezarrita ere, urtebete ere irauteko gai litzatekeela? Eta iraungo balu, zer preziotan? Zelako diktadura mota beharko litzateke sortutako miseria gorriaren oihua isilarazteko? Zenbat hil beharko lituzke kapitalisten pribilegioei eusteko? Zenbatek hilko lituzkete goseak, gaitzik zendaerrezenek…? Zelako krimilitate maila egongo litzateke handik lasterrera, lehia horren erdian bizirauteko modu bakarretakoa elkarri lapurtzea denean? Zein mailatan egongo litzateke hezkuntza sistema publikoa, kasurik onenean zerbait publiko utzi dela pentsatuta, handi bost urtera? Nortzuk izango lirateke hezkuntza pribatua ordaintzeko gai?\nOrain konparatu imajinatu duzun uharte horren emaitza eta egun Kuban dagoena. Kuba ez delako izan nahi zuena, izaten utzi diotena baizik, eta hala ere, tokitan dago uharte kapitalista isolatu eta etengabe erasotu bat egongo litzatekeen mailatik.\nEta mundu horretan, oraingoan bezala, anarkistok mundu hobea amesten jarraituko genuke, herri nagusi horietan gizarte horizontala, bere lanaren jabe bakarrak diren langileak, eliterik gabeko gizartea, Estaturik gabeko mundua, adierazpen askatasun osoa lortzeko lanean jarraituko genuke, dagoenarekin konformatu gabe. Zuk, Kuba, Venezuela, Bolivia… kapitalismoaren mendeko herrien miseriari jaramonik egin gabe, hainbeste kritikatzen dituzun kazetari burges horrek, zer egingo zenuke? Zer idatziko zenuke? Non bizi nahi zenuke? Zer boterek beteko lizuke sabela?\nThis entry was posted on 2009/10/20 at 14:57 and is filed under Anarkismoa, Komunikabideak with tags Anarkismoa, kapitalismoa, Komunikabideak, Kuba, sozialismoa.\tYou can follow any responses to this entry through the RSS 2.0 feed. You can leave a response, or trackback from your own site.\nErantzun bat to “Imajina dezagun”\nImaginemos | La Idea Says:\n2009/10/20 at 15:53\n[…] (Euskaraz) […]


Iraupen luzeko langabezia eta aldi bateko kontratazioa | Gaindegia\nIraupen luzeko langabezia eta aldi bateko kontratazioa\nSubmitted by editore on 2016, maiatza 11 - 10:17\nAzken urteotan langabeziak Euskal Herrian izan duen bilakaerak, txanponek bezala, bere aurpegia eta ifrentzua ditu.\nLangabeziari tasari begiratu ezkero, azken urte gogorren ondoren bilakaera baikorra izaten ari dela atzematen da. Alta, industria alorreko lanpostuen desegitea -ACB, TRV edo Arcelor besteak beste- edo sortzen ari den enpleguaren prekarietateak, besteren artean, aipatu bilakaera baikorra zalantzagarri egiten dute.\nIzan ere, langabeziak Euskal Herrian bilakaera positiboa izan eta %14raino jaistea lortu duen arren, 2008koaren bikoitza izaten jarraitzen du. Lurraldeka aztertu ezkero ere, bakoitzak bere ibilbidea daramala agerikoa da.\nLurraldeen artean alde nabarmena\nIpar Euskal Herrian langabeziaren hazkundea hegoaldeko lurraldeetan baino makalagoa izan da 2008 eta 2015 urteen artean, eta igotzen jarraitzen du, oso apurka bada ere. Hego Euskal Herrian, ostera, lurralde bakoitzaren egitura produktibo eta demografikoaren arabera gora behera garrantzitsuak azaltzen dira begibistan: batetik Nafarroa Garaia eta Gipuzkoa daude. Bizkaia eta Araba, bestetik.\nZentzu horretan, datu orokorrak gorabehera, bi fenomeno aztertu ditu Gaindegiak, errealitatearen argazkia ahalik eta osatuena izateko tenorean.\nIldo horretatik, iraupen luzeko langabezia behatzen du azterketak, urte bete baino gehiago lanik gabe daudenen egoera kontuan hartuz. Horrekin batera, aldi bateko kontratuen aldagaia ere txertatzen du argazkian azterlanak, biak ala biak krisiaren aurreko egoerarekin alderatzeko eta egoera berria ulertzen laguntzeko. Datuok Europako Batasuneko erreferentziazko estatu eta erregioekin alderatuta ageri dira.\nEuskal Herriko langabetuen artean iraupen luzekoak direnen proportzioa erreferentziazko lurraldeekiko altuenetarikoa da. Europa hegoaldeko estatu eta erregioen pare kokatzen dute Euskal Herria. Bi herrialdeetako langabezia tasaren datuan nabarmentzeko moduko aldea dagoen arren, iraupen luzekoen proportzioak Estatu Espainolarekin parekatzen du Euskal Herria, Kataluniarekin gertatu bezala.\nAzpimarratzekoa da Europako iparraldeko erreferentziek, egun, bertakoaren erdi inguruan dutela iraupen luzeko langabezia tasa.\nAldi bateko kontratuak\n2000ko hamarkadan aldi bateko kontratuen indizea nabarmen hazi zen. Bilakaera horren zioak askotarikoak izan daitezke, baina esan daiteke ekonomia indartsu batek, kontratazioa ahalbidetu zuen bezala, behin-behinekotasuna ere erraztu zuela.\nEgun maila horretara iristen ari da Euskal Herria berriro. Baina beste behin ere, legedia laboralak errazten duen behin-behinekotasun hori ez da ageri maila berean Europan erreferentziazkoak diren beste hainbat lurraldetan. Bai, ordea, Estatu Espainolaren eremuan.\nHala, behin-behinekotasunari dagokionez, Euskal Herrian hegoaldearen (%14,7) eta iparraldearen (%24,7) artean agerikoak dira diferentziak.\nEuskal Herria eta Europa parez pare\nEuskal Herriko gazteenen langabezi tasak Europar Batasunekoaren aldean ia bikoitza izaten jarraitzen du. Nabarmentzekoa da, 15-24 urteko adin tartean 3tik bat langabezian dagoela.\nAldameneko laugarren infografian ageri den gisara, Barne Produktu Gordinaren (BPG), eskulanaren produktibitatearen eta enpleguaren bilakaerak Euskal Herriko eta Europako Batasuneko joerak norabide ezberdinean kokatzen ditu. Adierazle horien arabera Euskal Herriak eskulanaren produktibitatean aurrera urratsa egin badu ere BPGren eta enpleguaren alorretan ez du lortu 2008ko mailara iristea. Europan aldiz, bataz beste, BPG nabarmen hasi da, eskulanaren produktibitateak ia 10 puntu egin du gora eta enplegua 2008ko mailatik 2,3 puntu atzera dago.\nLurralde bakoitzak dituen legediek eta egitasmo ekonomikoek erabateko eragina dute. Lurralde bateko gaitasunak elkarren artean osagarri egin daitezke, ala ez. Azken urteotan Euskal Herrian osagarritasun horretan aldaketa larriak gertatu dira. Etorkizunean ongi pentsatu beharko da nola aurre egin egoera honi.\nDesempleo de larga duración y contratación temporal


'Hil kanpaiak' filmaren aurrerapen bideoa, ikusgai - - uztarria.eus\nDi-da! 2020-08-09 10:26\nUrriaren 16an estreinatuko dute Miren Gorrotxategiren 33 ezkil liburuan oinarritutako Hil kanpaiak filma, eta aste honetan argitaratu dute aurrerapen bideoa.\nHilabete gutxi falta dira Imanol Rayo zuzendariaren Hil kanpaiak filmak argitara emateko, urriaren 16an estreinatuko baitute zinema aretoetan. Gainera, Miren Gorrotxategiren 33 ezkil liburuan oinarritutako filma Donostiako 68. Zinemaldiko Zuzendari Berriak sailean lehiatuko da.\nAste honetan, berriz, filmaren aurrerapen bideoa jarri dute ikusgai sarean; bertan, filmeko protagonista nagusiak zein aktorek gorpuztuko dituzten ikus daiteke. Hainbat euskal aktore ezagunek parte hartzen dute filmean; besteak beste, Itziar Ituñok, Eneko Sagardoik eta Yon Gonzalezek.


Bidasoa Oarsoko Industrialdeak 4.479 metro koadroko pabiloi berriak inauguratu ditu . Deia, Noticias de Bizkaia\nIrungo Araso industrialdean\nBidasoa Oarsoko Industrialdeak 4.479 metro koadroko pabiloi berriak inauguratu ditu\nLanak 2017ko irailean hasi ziren eta 2,6 milioi euroko inbertsioa egin da\nBidasoa Oarsoko Industrialdeak 4.479 metro koadroko pabiloi industrial berriak inauguratu ditu asteazken honetan, Irungo Araso industrialdean. Lanak 2017ko irailean hasi ziren eta 2,6 milioi euroko inbertsioa egin da.\nEP - Miércoles, 25 de Julio de 2018 - Actualizado a las 13:43h.\nDONOSTIA. Irungo Araso industrialdeko pabiloien fase berria inauguratzeko ekitaldian izan dira Markel Olano Gipuzkoako ahaldun nagusia, Arantxa Tapia Eusko Jaurlaritzako Ekonomia Garapen eta Azpiegitura sailburua, Jose Antonio Santano Irungo alkate eta Bidasoa Oarsoko Industrialdea S.A.-ko presidentea, Oarsoaldeako alkateak eta eskualde agentziako ordezkariak.\nBidasoa Oarsoko Industrialdea S.A.-k partaide ditu Sprilur, Gipuzkoako Aldundia eta Bidasoa eta Oarsoaldea eskualdeetako udalak (Irun, Lezo, Pasaia, Errenteria eta Oiartzun). 2017ko irailean hasi zituen Irungo Araso Industrialdean 4.479 metro koadroko zabalkuntza lanak, lau pabiloi berri eraikiz. Nabe bakoitzak 770 metro koadro inguru ditu, eta inbertsio osoa 2,6 milioi eurokoa izan da.\n2010ean amaitutako lehen fasearen ondoren, lau enpresa berri sartuko dira Bidasoa Oarsoko Industrialdeak Arason sustatu dituen pabiloien fase berrira. Bertan kokatuko diren enpresa jarduerak dira piezen mekanizatua eta zehaztasunezko mekanizatua, zirkuitu elektronikoen diseinua, produkzioa eta montajea, eta gastronomia zerbitzuak. Hala, Araso Industrialdeak 18.479 metro koadroko pabiloi industrialak ditu gaur egun, osorik okupatuta. 450 langile inguru dituzten 20 enpresa daude han kokatuta.\nSustapen berria martxan jartzeko funtsezkoa izan da enpresengandik jasotako espazio eta lokal eskaera gero eta handiagoa eta sozietateak ekitaldi ekonomiko ona itxi izana. Izan ere, Bidasoa Oarsoko Industrialdeak 3,61 milioi euro inbertitu zituen 2017an, eta 18 kontratu formalizatu zituen 5.389 metro koadroko pabiloiak eta 496 metro koadroko bulegoak eskatu zituzten enpresekin. Beraz, 2017ko ekitaldia amaitzean zenbakiek erakutsi zuten espazio industrialen eskaera hazten ari zela nabarmen Bidasoa eta Oarsoaldea eskualdeetan.\nIrungo Araso industrialdea kokaleku estrategikoan dago, A8 autobideak Irungo Ventas auzora sartzeko duen korapiloan bertan, hirigunetik lau kilometrora eta Txingudi merkataritza gunearen ondoan.\nInaugurazio ofiziala egin baino lehen, ordezkari instituzionalek industrialdeko pabiloietan kokatutako Smarktec enpresa bisitatu dute. Smarktec ingeniaritza enpresa bat da eta automatizazio markaketaren eta trazabilitate konponbideak garatzen ditu siderurgia eta oil &gas sektoreetara bideraturik. Europa Batuetako herrialdeetara esportatzen du ekoizpen gehiena, baita Brasilera, Ekialde Ertainera, Indiara, Kanadara eta AEBetara.\nBisitan zehar, agintariek bertatik bertara ikusi dute Smarktec enpresak 4.0 industriaren eremuan produkzio fasean daukan proiektu berri baten xehetasunak. Bezero baten trazabilitate orokorraren ekoizpena betetzea du helburu proiektuak.


Vitoria-Gasteizko Udalaren web-orria - M-Fest 2021 (Gauekoak)\nEguna: 2021/12/18, hasiera ordua: 20:00, amaiera ordua (gutxi gorabehera): 23:59\nEmakumeek osatutako musika jaialdia. Helburu nagusia inposiziorik gabeko espazio bat sortzea eta emakume artistak sustazea da. Horrela, agerian jarri nahi dira emakume musikariak normalean gizonek hartzen dituzten espazioetan.\nNon:Jimmy Jazz aretoa.(Beste leiho batean irekiko da)\nNoiz: abenduak 18.\nOrdutegia: 20:00etatik 00:00etara.\nSarrerak eskuratu.(Beste leiho batean irekiko da)\nSarrera doan, aurrez esleitutako eserlekuan.\nBilboko hirukotea, Andrea Plazak (gitarra eta ahotsa) Intza Arakistainek (bateria) eta Niko Bortolinik (baxua) osatuta. Euskarazko letrak eta fuzz eta azpimunduko ahotsez betetako doinu ilunak dituen post rock-a egiten dute. Taldea 2017ko hasieran sortu zen Arangoitin, baina 2018ra arte ez zen sendotu. 2019ko abuztuan lehen diskoa grabatu zuten, “Ezin”, Urtzi Izarekin, eta 2020ko maiatzaren 15ean argitaratu zen.\nhttps://www.youtube.com/watch?v=Lh3Yhw_Fo8c(Beste leiho batean irekiko da)\nZaratatik jaio zen Grima, Galiziako eszenako stoner, punk eta musika progresiboaren promesa gaztea, Facundo Pardo (bateria eta bigarren ahotsa) eta Laura Garcíaren (baxua eta ahotsa) eskutik.\nBiniloan argitaratutako lehen LParekin, Pontevedrako bandak soinu-eraso ugari egin ditu, eta Galiziatik Madrilera eta Asturiasera eraman ditu. Bi urte baino gutxiagoan, Resurrection Fest bezalako Estatuko lehen mailako ekitaldien line-up-ean parte hartu du. Halaber, The Baboon Show (Suedia) edo The Last Internationale (AEB) bezalako ibilbide handiko nazioarteko taldeekin ere partekatu du oholtza.\nhttps://www.youtube.com/watch?v=Ic4jII-RcZc(Beste leiho batean irekiko da)\nMelenas Iruñeko taldea da, Oihanak (gitarra eta ahotsa), Leirek (baxua), Mariak (teklatua) eta Laurik (bateria) osatuta. Musika pop, punk, garage eta psikodelikoaren nahasketa egiten dute. Garage pop kantu bikainak reverbarekiko mendekotasuna dute, eta melodia distiratsuak, gitarra zehatzen kantu lisergikoak, sekzio erritmiko indartsuak eta teklatu azidoak eskaintzen dituzte, garbrage-espiritu gozoarekin nahasten zaituztenak.\nBere eraginen artean Velvet Underground, Marine Girls, Television Personalities, Holy Waves, Thee Oh Sees, Panty Pantera, Exnovios, Almanaque Zaragozano bezalako taldeak daude.\nhttps://www.youtube.com/watch?v=4wj5vgRhBRY(Beste leiho batean irekiko da)


Joareak eta isipuak, gaitzak uxatzeko — dantzan.eus\nHemen zaude: Hasiera › Hemeroteka › Joareak eta isipuak, gaitzak uxatzeko\nJoareak eta isipuak, gaitzak uxatzeko\nJoaldunak eta mozorroak karrikara atera dira Iturenen eta Zubietan, baina ezin izan dituzte inauteriak iragan urteetan bezala ospatu\nGoizean eman dute abisua. Joare hotsak esnatu ditu zubietar anitz, eta, bidenabar, gogorarazi gaurko egunez Iturenera (Nafarroa) bidean beharko luketela. Ez da auzokoen arteko bisitarik izan, eta nor bere herrian gelditu da. Hala ere, ez diote errituari uko egin, pandemia garai betean, inoiz baino zentzu handiagoa baitu inauteriak. Aitzitik, ezin izan dute betiko moldean ospatu. Zubietan (Nafarroa) sei joaldun atera dira karrikara, maskara jantzita eta distantziak mantenduta. Kaos erabatekorik gabe, baina gaitzak uxatzeko prest.\nIturenen ere atera dira joaldunak, baita mozorro gutxi batzuk ere. Buru osoa estaltzeko maskarak paratu dituzte batzuek, ahoa maskaraz estaltzea derrigorrezko bihurtu den garaietan. Larruak, ttuntturroak, isipuak eta joareak soinean atera dira joaldunak karrikara, dulun-dulun, ospatzerik ez den arren, inauteriak direla lau haizeetara zabalduz. Mozorro batek esku handi bat zeraman soinean, bi metroko distantzia gorde behar dela gogorarazten zuen irudi batekin, eta mezu argi bat: 2022an gozatuko ditugu. Zaindu.\nAzaroaren 25ean erabaki zuten Iturengo eta Zubietako udalek aurtengo inauteriak bertan behera uztea, iaz herriko bestekin eta bestelako ospakizunekin egin zuten bezala. "Gaur egun bizi dugun osasun egoera dela eta, zentzuzko ikusi dugu hainbeste jende erakarri eta pilatzen duen ospakizun hau bertan behera uztea", azaldu zuten bi udalek. Hala, herrietara ez joateko eskatu zioten jendeari.\nBisitaririk gabe, mozorroen gurdirik gabe eta besta girorik gabe, ezohiko inauteriak izan dituzte aurten.


Lege oharra – 1990 Gastroteka\n34/2002 Legea, uztailaren 11koa, informazio eta merkataritza elektronikoaren gizarteko zerbitzuei buruzkoa, betez, www.1990gastroteka.eus webgunearen jabea honako hau dela jakinarazten dizugu:\nIzen soziala: Pub 1990 Tolosa S.L\nIFK zenb.: B-20955647\nHelbidea: Plaza Euskal Herria 5 – Bajo, 20400 Tolosa (Gipuzkoa)\nHelbide elektronikoa: info@1990gastroteka.es\n1990 GASTROTEKA www.1990gastroteka.eus osatzen duten elementu guztien jabetza intelektual eta industrialaren eskubideen jabea da, marka, merkataritza-izena edo zeinu bereizgarria barne. Bereziki, eta mugatzaile izan gabe, web-orriko diseinu grafiko, iturburu-kode, logo, testu, grafiko, ilustrazio, argazki, soinu eta gainerako eduki-elementuak egilearen eskubideez babestuta daude.\nwww.1990gastroteka.eus webgunera sartu edo bertan nabigatzeak ez du inola ere esan nahi 1990 GASTROTEKA, bere jabetza intelektual eta industrialaren eskubideei uko egiten dienik, Erabiltzaileari erabilera pertsonalerako ematen dizkionik edo edukien lizentzia osoa edo partziala ematen dionik.\nHori dela eta, Erabiltzaileak onartzen du www.1990gastroteka.eus webguneko eduki guztiak edo batzuk, edozein bide erabilita, 1990 GASTROTEKA berariazko idatzizko baimenik gabe erreproduzitu, kopiatu, banatu, merkaturatu, eraldatu, berrerabili, publikoki komunikatu eta, oro har, beste edozein ekoizpen-mota erabiltzen baditu, jabetza intelektual edota industrialaren eskubideak urratzen ari dela.\nwww.1990gastroteka.eus webguneari Internet bidez borondatez emandako datu pertsonaltzat jotzen ez den informazio oro (edozein ohar, iradokizun, ideia, grafiko, etab. barne) soilik 1990 GASTROTEKA jabetza izatera pasako da eta horren erabileraren eskubide mugagabeak izango ditu, egileari, zein beste edozein pertsonari, inolako saririk eman beharrik gabe.\n1990 GASTROTEKAk bere webgunean, aurrez abisurik gabe, egoki iruditzen zaizkion aldaketak egiteko eskubidea du; hala, eduki eta zerbitzuak aldatu, kendu eta handitu, edo agertzen diren forma alda dezake nahi duenean.\n1990 GASTROTEKA ez da inoiz ere gure guneko edukiak erabiliz gauzatutako erabilera okerraren erantzule izango; hala, erabilera oker horren erantzule bakarra edukiak eskuratu eta erabiltzen dituena izango da.